text:
Višgerš av fyritķšarpensjónsumsókn
Gjųrt veršur vart viš, at fyritķšarpensjón ikki kann jįttast ķ sambandi viš óarbeišsfųri orsakaš av avlamni ella varandi sjśku, fyrr enn allir mųguleikin at menna arbeišsfųriš hjį umsųkjaranum viš śtbśgving, umskśling, serligum hjįlpartólum, sjśkuvišgerš o.s.fr. er kannašur.
Heldur ikki ber til at jįtta fyritķšarpenjón viš óarbeišsfųri, fyrr enn mųguleikar fyri finna eitt arbeiši, sum umsųkjarin vildi kunnaš įtikiš sęr hóast avlamni/sjśku, eru kannašir.
Tķ veršur tilrįtt at umrųša hesar spurningar viš ein sosialrįšgeva, įšrenn sųkt veršur um fyritķšarpensjón.
Veršur sųkt um fyritķšarpensjón vegna avlamni ella sosialar/heilsuligar trupulleikar, er neyšugt at senda inn eina vįttan um heilsustųšuna frį kommunulęknanum. Ķ sambandi viš metingina av skerda arbeišsfųrinum, kann seinni verša neyšugt at śtvega eina serlęknavįttan.
Avgeršir um fyritķšarpensjón grundašar į skerdan arbeišsfųrleika ella serlig sosial (heilsulig) višurskifti verša grundašar į
1) lęknaliga meting av heilsustųšuni og avleišingar av henni fyri virkisfųrleikan hjį umsųkjaranum og
2) sosialfakliga meting av arbeišsfųrinum, har hesi višurskifti hjį umsųkjaranum innganga ķ metingina:
- śtbśgving
- starv/stųrv og arbeišsuppgįvur higartil
- ašrir arbeišsmųguleikar/-uppgįvur
- endurbśgvingarroyndir/-mųguleikar
- inntųkuvišurskifti higartil og nś (uppihaldsgrundarlag)
- aldur
- bśstašur (ųki) og
- onnur serlig višurskifti, iš kunnu hava tżdning fyri meting av skerda arbeišsfųrinum.
Innkalling til samrųšu
Almannaverkiš innheintar upplżsingar um inntųkuvišurskiftini frį skattamyndugleikanum. Fyri at kunna lżsa onnur višurskifti so gjųlla og rętt sum til ber, og harviš kunna gera eina haldgóša lżsing av stųšuni hjį umsųkjaranum og hansara egnu meting av henni, veršur umsųkjarin bišin um at koma til eina samrųšu viš sosialrįšgeva.
Kallaš veršur tó ikki inn til samrųšu ķ fųrum, har lķtil ella ongin ivi er um heilsuvišurskiftini, og grundarlag er fyri at jįtta hęgstu fyritķšarpensjón.
Višgeršartķš
Av tķ at nógv višurskifti skulu kannast og greišast, įšrenn stųša kann takast til fyritķšarpensjón, tekur taš vanliga vęl longri tķš at višgera eina umsókn um fyritķšarpensjón enn umsóknir um ašrar almannaveitingar.
Taš hevur stóran tżdning, at avgeršin er haldgóš, eftirsum talan er um eina framhaldandi veiting til umsųkjari kemur ķ fólkapensjónsaldur.
Mųguligt forskot ella forsorgarveiting
Veršur mett sannlķkt, at umsųkjarin kemur at fįa pensjón, kann Almannaverkiš byrja at gjalda śt forskot, įšrenn avgeršin er tikin. Hetta veršur gjųrt, um viškomandi ikki fęr lųn, sjśkradagpening ella ašra veiting ķ tķšini til avgeršin er tikin.
Er meiri ivasamt, hvat śrslitiš veršur, er mųguligt at fįa hjįlp eftir forsorgarlógini, um viškomandi er ķ eini stųšu, har hon/hann ikki er fųr/-ur fyri at uppihalda sęr og sķnum.
Um fyritķšarpensjón veršur jįttaš, veršur hon veitt frį fyrsta
ķ mįnašinum eftir, at umsóknin er jįttaš, tó ķ seinasta lagi frį fyrsta ķ fjórša
mįnašinum eftir, at umsóknin er móttikin. Um umsųkjarin hevur fingiš ašra
almannaveiting, mešan umsóknin um fyritķšarpensjón veršur višgjųrd, veršur pensjón kortini ikki veitt fyrr
enn frį fyrsta ķ mįnašinum eftir, at tann veitingin er stešgaš.
Um fyritķšarpensjón veršur jįttaš, veršur hon veitt frį fyrsta ķ mįnašinum eftir, at umsóknin er jįttaš, tó ķ seinasta lagi frį fyrsta ķ fjórša mįnašinum eftir, at umsóknin er móttikin.
Um umsųkjarin hevur fingiš ašra almannaveiting, mešan umsóknin um fyritķšarpensjón veršur višgjųrd, veršur pensjón kortini ikki veitt fyrr enn frį fyrsta ķ mįnašinum eftir, at tann veitingin er stešgaš.
Dagført tann 08-11-2016


c: text/html

text:
Tíðindaskriv: Landsvegurin Strendir - Selatrað
politikkur19-02-2017 - 21:21 - Jóanis Nielsen
18. februar 2017
Tíðindaskriv
Landsvegurin Strendir-Selatrað
Fríggjadagin, 17. februar 2017, kl. 13.30 var áheitan handa Henriki Old, samferðslumálaráðharra í Tinganesi av Hans Krisjani Djurhuus.
Tað er eingin loyna, at landsvegastrekkið av Strondum til Selatraðar er ótíðarhóskandi og í støðum vandamikið serliga vetrarhálvuna. Tí heita borgararnir í bygdunum Kollbeinagjógv, Morkranesi og Selatrað inniliga á landsstýrismannin, um at taka ítøkilig stig til at fáa landsvegin av Strondum til Selatraðar til eina trygga og hóskandi farleið.
Áheitanin er soljóðandi:
“
Føroya Landsstýrið
Att: Hr. Henrik Old, landsstýrismann í samferðslumálum
Tinganes
100 Tórshavn
Undirritaðu borgarar, í Kolbeinagjógv á Morkranesi og á Selatrað, heitað inniliga á tygum sum landsstýrismann í samferðslumálum, um at taka ítøkilig stig til at fáa landsvegin av Strondum til Selatraðar til eina trygga og hóskandi farleið.
“
Landsstýrismaður tók væl ímóti undirskriftunum, men gav eingi beinleiðis lyftir annað enn, at hann sum skjótast vildi hyggja at viðurskiftunum og fáa gongd á málið.
--------------------
Hans Krisjan Djurhuus, 225536
Heygavegur 13
497 Selatrað

robotstxt: allowed

filter: keep


text:
Søgnin sigur, at einaferð fuglfjarðarbóndin var burtur í haga, var oyndfjarðarbóndin á fjalli í skurð í Helluhaganum (nú: Handan skarð), sum tá hoyrdi til Oyndarfjarðar.
Báðir bøndurnir funnust í haganum og skjótt kom ósemja upp ímillum teir. Fuglfjarðar-bóndin segði hin at hava naskast inn á sín haga, og hin, ið hastiligur var, tók stav sín og rendi píkin í høvdið á fuglfjarðarbóndanum. Hann small niður, og oyndfjarðarbóndin tók tá fram knív sín av slíðranum og gav honum mønustingin.
Staðið, hvar hesin tilburður fór fram, verður ávístur av fólki, men søgnirnar um hetta eru ymiskar, so ikki er lætt at ætla, hvar tað av sonnum kann vera.
Nærhendis hvar fuglfjarðarbóndin læt lív, skuldi oyndfjarðarbóndin taka eitt veðurlamb, ið slapp úr rakstrinum. Tá ið teir vóru komnir í rætt, bað bóndin ein av húskøllunum hjá sær fara eftir tí hvíta veðurlambinum, men lata tað morreyða liggja; við hesum seinna sipaði hann til fuglfjarðarbóndan, ið var í morreyðum koti.
Andreas Weihe: “Tjóðminni”, 1938


text:
Ingi Samuelsen
18.06.2017 - 13:38
Tíðindi > Uttanlands > Annað
Suðurafrika er tað landið á afrikanska meginlandinum, ið framvegis ber sama navn, sum landið hevði undir hjálandatíðini. Men nú verður alsamt meira tosað um at geva landinum eitt meira hóskandi navn. Seinast varð hetta nevnt av suðurafrikanskar mentamálaráðharranum Nathi Mthethwa, skrivar netmiðilin theculturetrip.com.
Suðurafrika fekk sítt navn av bretskum hjálandastovnarum, sum løgdu fýra hjálond saman í eitt, ið varð kallað The Union of South Afrika. Í 1961, tá landið fekk nýggja grundlóg, fekk tað navnið Republic of South Africa.
Ráðharrin vísir á, at tað hevði hóskandi við einum øðrum navni, tí núverandi navnið bert er ein ”landafrøðilig staðfesting av hvat landið liggur” heldur enn eitt landanavn.
Navnabroytingar eru als ikki vanligar í Suðurafrika. Síðan apartheid-stýrið fall fyri ANC-rørsluni, eru hópin av navnabroytingum farnar fram. Gøtur, býir, bygdir og enntá landspartar hava fingið navnabroyting – men higartil hevur ikki verið roynt av álvara at broyta navnið á landinum.
Fleiri lond í Afrika hava fingið nýggj nøvn eftir at tey hava fingið sjálvstýri, herav flestu av grannunum hjá Suðurafrika. Namibia (South West Africa), Botsvana (Bechuanaland), Mosambik (Portugisisk Eysturafrika), Simbabvi (Rhodesia) og Lesoso (Basutoland) skiftu øll navn stutt eftir at tey høvdu fingið sjálvstýri.
Undir apartheit-stýrinum fóru tjóðskaparligar politiskar rørslur sum PAC og Azapo at kalla landið fyri Azania, sitt uppruna arabiskt orð, ið verður hildið at vera upprunanavnið á suðurspíssinum av Afrika.
Azania er higartil einasta alternativa navn fyri Suðurafrika, sum higartil er komið fram, skrivar theculturetrip.com.


text:
Skráin fyri FK Cup 2017, eldri deildir
Her kann skráin fyri FK Cup 2017, eldri deildir, heintast (PDF).
Meistaradeild kvinnur og menn spæla í Gundadalshøllini, og 1.deild kvinnur og menn i høllini á Hálsi
Kappingin byrjar kl. kl 9!
Av tí at 9 lið vóru meldað til 1. og 2. deild kvinnur, eru øll løgd saman í 1. deild einans. Av somu orsøk hava vit gjørt ein annan kappingarleist fyri 1. deild kvinnur, enn tann vanliga. Vónandi taka tit væl ímóti honum.
Vit gleða okkum at síggja tykkum leygardagin.
Fleyr


text:
Jóhan Martin Christiansen við í The Hot Show/
Tað má sigast, at Jóhan Martin Christiansen byrjar listaárið við stíli, tá hann 9.januar verður við á eini bólkaframsýning í Galleri Nicolai Wallner í Keypmannahavn. Ungi føroyski listamaðurin fer at framsýna nøkur tekstilverk og nøkur gipsverk á framsýningini av sama slagi, sum vóru við á Várframsýningini í Listasavninum og DRESS í Steinprenti í Havn í fjør. Framsýningin The Hot Show heldur á inntil 28.februar. Galleri Wallner liggur á Ny Carlsbergvej 68.


text:
Saladin
Saladin (føddur 1137 ella 1138, deyður 4. mars 1193; Kurdiskt: Selahaddîn Eyûbî; arabiskt: Salah ad-Din Yusuf Ibn Ayyub; صلاح الدين يوسف ابن ايوب; Salah ad-Din; fulla navn hansara: al-Malik al-Nasir Salah al-Din Abu al-Muzaffer Yusuf ibn Ayyub ibn Shadi[1]) var ein kurdiskur, muslimskur herleiðari, sum grundlegði Ayyubide-ríkið í Egyptalandi og Sýria. Hann er kendur bæði í tí kristna og muslimska heiminum fyri hansara riddaraliga og umsorganarliga atburð undir krossfaratíðini.
Hann varð føddur í Tikrit, sum liggur í einum øki sum í dag er í Irak, og gjørdist sultanur yvir Egyptalandi og Sýria.
Keldur[rætta | rætta wikitekst]
- ↑ Kurt Villads Jensen: "Politikens bog om korstogene" Politikens Forlag 2005 síða 82


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vestmanna Sangkór várkonsert Dýra Biðidag
Dýra Biðidag klokkan 17 fer Vestmanna Sangkór at hava várkonsert í Fiskivinnuskúlanum í Vestmanna.
Á skránni er fjølbroytt úrval av føroyskum og norðlendskum vársangum, og onkur verk úr klassiskum sangtónleiki.
Millum føroysku vársangirnar eru slíkar perlur sum “Várlongsul” og “Juni” hjá Knút Olsen, “Dýrd á vík og vág” hjá Gunnar Michelsen og Kára Bæk, og “Onki er sum summarkvøld” hjá Højgaard. Eisini syngur kórið svenskar, norskar og danskar sangir.
Harmonikan verður eisini við í leikinum, tá vit syngja sjómansvísuna “En sjømann elskar havets brus”.
Kórið fer eisini at syngja klassiska verkið “Ombra mai fu”, largo úr Xerxes hjá Handel.
Solosangur verður eisini á skránni, har ungi vestmenningurin John Jacobsen fer at syngja ariu eftir Gluck.
Vestmanna sangkór verður stjórnað av Ann-Kristin D. Hansen.
- Øll eru hjartaliga vælkomin til konsertina Dýra Biðidag í vøkru hølunum hjá Fiskivinnuskúlanum inni á Fjørð í Vestmanna, sigur Vestmanna Sangkór.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
QUOOKER – KÓKANDI KRANI
HETTA ER TANN FANTASTISKI KÓKANDI KRANIN – EISINI NEVNDUR QUOOKER
Myndin til høgru vísir hvussu vit seta kranan til undir tínum køksvaski ella hvar tú ynskir at hann verður settur. Kranin kann vera tann sami sum tú brúkar til heitt og kalt vatn – so fært tú ein nýggjan Quooker krana frá okkum. Ella vit seta ein minni krana við síðuna av, har tað passar best, soleiðis at tit enn hava tykkara egna krana, pluss nýggjan minni krana við kókandi vatni.
Ofta verður spurt um hvussu við teimum smáu børnunum? Er tað ikki vandamikið fyri tey? Nei, hesin kókandi kranin er barnasikraður so eingin heilt lítil børn megna at fáa hann frá. Faktist er hann tryggari enn ein vanligur ketil, sum smá børn onkuntíð hava hála omanyvir seg.
Peningaliga er hann eisini økonomiskur. Hann brúkar bert hemmhemm um máðanðin, og tú gloymir ikki at tú tendraði ketilin …
Her sært tú nýggja magasini (2017) hjá Quooker Trýst her!
Her kemur uml. 15 gradi kalt vatn inn
Trygdarventilur
Kalda vatni sum er 15 gradir fer víðari niður í trýsttangan
Her kemur 110 gradir, filtrerað, kókandi vatn upp og út gjøgnum tín nýggja Quooker krana
TEIR MEST SELDU ERU HESIR:
QUOOKER FLEX
Quooker Flex er tann nýggjasti kranin frá Quooker – Flex er ein 4-í-1 krani. Hann hevur heitt, kalt, kókandi vatn, og eina slangu, ið kann dragast út og boyggjast. Alt í einum krana.
QUOOKER FUSION – ROUND ELLA SQUARE
Quooker Fusion fæst í fýrakantaðum ella rundum krana – Fusion er ein 3-í-1 krani. Hann hevur heitt, kalt og kókandi vatn. Alt í einum krana.
QUOOKER PRO3
Saman við einum Quooker kókandi krana verður ein Quooker tangi nýttur.
PRO3 tangin tekur 3 litrar av kókandi vatn, og tað er nokk til eitt vanligt húsarhald.
Tangin kann standa á gólvinum í køksskápinum ella hongjast upp við einum áslagi. Tangin kann eisini setast í køkar, sum hava skuffur. Tá verður tangin settur aftan fyri skuffurnar ella hongdur upp við einum áslagi. GEV GÆTUR: Tangin skal altíð standa loddrættur.


text:
Orð og lag: Folke Nilsson
Týtt: Kajfinn Hammer
1. Brúðarinnar bíðan skjótt er av,
arbeiðsdagurin, Guð henni gav;
Yvireingils rødd,
Guðsbasúnin hvøll
ljóða skal og Jesus sæst í ský!
Niðurlag: Á, hvør undurfull ein løta dýr,
heimsins neyð og møði enda fær;
brúðarklæði skær
Jesus rættir mær,
gleðin streymar til mín sæl og dýr.
Allur einglaskarin syngur sælt:
Æran, lovið, prísið, valdið, frelsan, styrkin, -alt
hoyrir ævinliga Guði til.
2. Vónar tú á Harrans stóra dag,
livir tú, sum um Hann kom í dag?
Ert tú ein av teim,
Jesus heintar heim,
sum er reinsað í Hans dýra blóð’?
3. Óumvend til dómin verðin fer,
Dagur Vreiðunnar skjótt komin er!
Skunda tær, vend um,
trúgv á Jesus, sum
reinsar teg frá synd í blóðinum.
4. Bíðandi nú Jesus væntar teg,
Hann títt hjarta kennir og kann teg
frelsa fult og vist,
bróta Satans list,
gevur tær tann frið, tú hevur mist.


text:
Drýlur við súrdeiggi
Á RÆST vita tey, at afturvið røstum er drýlurin góður. Serstakliga góður. Vanliga verður drýlur bakaður við natron og bakipulvuri, men Kári Kristiansen - høvuðskokkur á RÆST - hevur funnið uppá at lata súrdeiggj í drýlin. Hetta gevur drýlinum eyka góðan smakk.
Nú tað stundar til jóla, eru allarhelst fleiri, ið gleða seg til at eta ræst. Men fyrst kunnu vit øll gleðast um at Kári so gávumildur hevur givið okkum uppskriftina uppá hansara góða drýl! - Eigur tú einki súrdeiggj, so ber til at stjala eitt sindur frá onkrum tú kennir, ella fylgja vegleiðingini niðanfyri… ELLA, bíleggja tær borð á RÆST - so bakar Kári drýlin fyri teg!
Uppskrift uppá ein hampuliga stóran drýl, sum vigar á leið 800 gr.
Tú skalt brúka
Soleiðis gert tú
Viga alt upp og rør alt saman.
Forma drýlin á borðinum við eitt sindur av rugmjøli undir.
Steik drýlin á einari heitari turrari pannu til allar síður eru gyltar/brúnar - áleið 1 minutt á hvørjari síðu. Baka drýlin í ovninum á 180° í umleið 15 minuttir.
- 200g hveitimjøl
- 200g rugmjøl
- 200g súrdeiggj
- 200g vatn
- 1 tsk natron
- 1 tsk bakipulvur
- 1 tsk salt
So er drýlurin klárur, og tú kanst seta rivini í ovnin.
MEN vilt tú sleppa undan ræsta luktinum við hús? - Ja, so er bara at bíleggja tær borð á Ræst. So tekur Kári sær av ræsta jóladøgurðanum í ár.
Soleiðis gert tú súrdeiggj
Blanda eina súpiskeið av rugmjøli við tvær súpiskeiðir av vatni - gjarna lunkað. Lat standa í tveir dagar á køksborðinum - uttan lok.
Eftir tveir dagar koyrir tú eina súpiskeið av rugmjøli í blandingina og rørir runt. Nú kanst tú koyra lok á. Lat standa yvir nátt. Morgunin eftir eigur tú at síggja smáar bløðrur í súrdeigginum, og tað luktar (møguliga) søtt, eitt sindur av edikki og eitt sindur av øli.
Gev súrdeigginum 'mat og drekka' hvørt kvøld - tvær súpiskeiðir av rugmjøli, og tvær av vatni. Fimta dagin stoytir tú næstan alt súrdeggið burtur - lat umleið 1-2 cm upp eftir ílatinum vera eftir. Gev tí nú mat og drekka, og lat tað standa til um kvøldið. Nú er klárt at brúka.
Orsøkin til stoyta so nógv burtur er, at fáa javnvág millum hvussu stórt súrdeiggið er, og hvussu nógvan mat tað fær.
Súrdeiggið kann goymast á køksborðinum, og hetta er best, um tú bakar ofta. Tá skal tað hava mat og drekka hvønn ella annan hvønn dag. Tú kanst eisini goyma tað í kuldaskápinum. Tá kann tað standa í minst tvær vikur uttan mat og drekka. Minst tó til at taka tað fram nakað væl áðrenn tú bakar, so tað nær at koma í gongd aftur úr kuldaskápsdvalanum.
Far bara í gongd beint nú, so verður tú klár/ur at baka drýl til jóla.
Les eisini
VILT TÚ HAVA MEIRA AV TÍ GÓÐA?
Melda teg til tíðindabrævið, VINN LEKRAR VINNINGAR, fá íblástur, tilboð og kunning um alt tað góða, tú kanst njóta á okkara matstovum, caféum og hotellum.


text:
ESOF 2018 Toulouse
ESOF – EuroScience Open Forum – verður í Toulouse í Frankaríki í døgunum 9. til 14. juli 2018
ESOF er stórsta, tvørvísindaliga ráðstevnan í Evropa. Ráðstevnan setur á breddan gransking, menning og nýskapan við góðum umstøðum fyri samskifti og kjaki millum granskarar, vinnulív og almenning.
6 daga langa skráin fyri ESOF 2018 er fjølbroytt við framsýningum og framløgum um viðkomandi evni innan vísindi og tøkni. Flestu framløgurnar verða á enskum máli.
Les meira og boða frá luttøku her


text:
[This text is not available in English]
Tann 5. april kl. 10 lata vit dyrnar upp til eitt kosmetiskt paradís, og vera tað nógv góð tilboð at fáa.
Hendan dagin hava vit opið heilt til kl 20.
Vit bjóða til móttøku millum kl 14-16, har pinnamatur, sodavatn, kaffi og køkur eru at fáa.
Rói Clementsen, ið stovnaði nethandilin fyri 2 árum síðan, bjóðar vælkomin.
ÓKEYPIS Glitter Lips verður lagt á øll tey, ið ynskja at roynar tær
Glitter Lips er:
Vatntætt
Smittar ikki av
Ein ákoyring heldur upp til 8 tímar
Drink, kiss and party proof!


text:
Savnsfløgan 12 góðir hjá Martin Joensen varð ummæld í seinasta Brunsj ummælinum áðrenn summarsteðgin. Eg gloymdi at leggja tað út tá, men fyri at fáa tað í savnið kemur tað út nú.
Fløgan er eitt savn av sangum, ið ein av okkara størstu lagsmiðum hevur gjørt gjøgnum árini.
Martin er í føroysku kongaligu familjuni innan sangskriving, men kundi í fleiri førum notið gott av betri prodúsara á sínum útgávum. Her eru løgini, ið sonur hansara Sakaris hevur framleitt tey bestu, og størri samstarv millum feðgarnar er ynskiligt, er eitt av nógvum poengum, ið eg komi við í sendingini, sum í øllum førum fyribils bleiv mítt síðsta ummæli í Brunsj.
Hoyr sendingina her.
Í kvøld fer Fjarðafestivalurin 2007 av bakkastokki. Hetta er aðru ferð, at festivalurin í Skálabotni verður hildin, og við eini spennandi skrá við góðum blandi av útlendskum og føroyskum nøvnum vísir hesin festivalur, at vit eisini megna at skapa góðsku tiltøk við kristiligum tónleiki í Føroyum.
Við amerikanska rokkbólkinum Pillar og svensku veteranunum Jerusalem á odda eru útlendsku nøvnini á sera høgum støði. Men uppaftur meira spennandi eru føroysku nøvnini. Røðin bólkum við nýskrivaðum føroyskum tónleiki er long, og vísir at eisini á kristiliga tónleikapallinum er stór menning. Eitt av nýggjastu nøvnunum á kristiliga tónleikapallinum Martin í Grund vísti í samrøðu við Sosialin í gjár, hugburðurin millum unga ættarliðið av føroyskum tónleikarum. Tað er ikki longur nóg mikið, at boðskapurin er góður, tónleikurin skal eisini vera á høgum støði. Boðskapur eigur ongantíð at vera ein umbering fyri at gera sær ómak, sigur Martin.
Hesin hugburður er kristiligum tónleiki at frama, og sjálvur grundin undir teirri menning, ið vit hava sæð á hesum palli seinnu árini. Góðskan er støðugt vorðin betri og kristiligir bólkar finnast nú innan flest allar tónleikagreinir. Hetta er ein menning, sum í alt størri mun hevur káma mørkini millum verðsligt og kristiligt. Tónleikarar, ið vanliga virka innan verðsligan tónleik luttaka í bólkum við kristiligum boðskapi, og tónleikarar, ið vanliga virka innan kristiliga tónleik luttaka í bólkum við verðsligum boðskapi. Hetta er gleðiligt fyri føroyskan tónleik, tí tað kann ikki vera nakar ivi um, at tað at bestu kreftirnar samstarva er føroyskum tónleiki at frama. Skal tónleikurin mennast bæði sum listagrein og sum vinnuvegur er hetta einasta gongda leið.
Ein veteranur innan føroyskan tónleik, Martin Joensen, fer á pall á Fjarðafestivalinum í morgin. Hansara luttøka á Fjarðafestivalnum vísir í størri mun enn nakað annað hvussu mørkini millum verðsligt og andaligt kámast, men hetta er ivaleyst nærliggjandi, tí sum Martin Joensen sjálvur sigur í Sosialinum í gjár: “Um Guð hevur skapt heimin, so er tónleikurin í heiminum ikki verðsligur”
Alt fleiri bólkar og einstaklingar kring allan heim geva tónleik út á alnetinum. Nýggjasta føroyska útgávan av hesum slagi er við Heiðriki á Heygum. Talan er um átta kendar føroyskar sangir, tulkaðar av Heiðriki. Her er løg sum Átjan og Saknur hjá Hanusi og Poul F., Í tínum eygum hjá Martin Joensen, Í búri hjá Teimum á Kamarinum og Eitt dýpi av dýrari tíð hjá Elin Heinesen.
Løgini eru nýtímansgjørd eitt sindur, hava fingið nýggjan ham. Hann syngur tey inniliga og vakurt, og talan er um sera friðarligan tónleik. Tankarnar leita eitt sindur til Chris Isak. Hetta er ein góður sangari og røddin er berandi liðurin í øllum løgunum. Í millum øll tey kendu løgini er eisini lagið Vetrargestur, ið Heiðrikur sjálvur hevur skrivað.
Til ber at hoyra tónleikin á www.soundlift.com/heidrik


text:
John Dalsgarð hevur BA-útbúgving í føroyskum máli og bókmentum av Fróðskaparsetri Føroya og MA-útbúgving í miðaldarfrøði frá University of York í Onglandi.
Hevur drúgvar royndir í samskifti, og hevur virkað sum skrivari hjá týðandi nevndum, m.a. í sambandi við málstevnuálitið “Málmørk” sum kom í 2009, og er nú í holt við at ritstjórna og skipa nýggjar námsætlanir fyri føroyska skúlaverkið, ið er verkætlan undir Mentamálaráðnum.
Hevur drúgvar royndir við bókaútgávu á Forlagnum í Støplum, sum hann hevur rikið sjálvur síðan 1995.
Hevur harumframt drúgvar royndir við grafiskari framleiðslu, við serligum denti á myndir og uppseting, og er stinnur í føroyskum, donskum og enskum máli.
Arbeiðsøki:


text:
Jens Hákun Leo
17.02.2017 - 10:16
Tíðindi > Lóg & Landaskil > Dómstólar og rættarmál
Tveir menn eru, sambært Facebook síðuni hjá Taks, dømdir í fongsul fyri at smugla Ecstacy.
Taks skrivar hesum viðvíkjandi, at fyri stuttum kom ein tollari fram á 77,5 gramm av Ecstacy í einum brævi, sum var sent til móttakara í Føroyum. Hendingin fór fram hjá Posta á Óðinshædd í Havn.
Ecstacy kemur undir hørð rúsevni, og revsingin fyri slíka smugling er hørð. Føroya rættur dømdi, sambært Taks, móttakaran og sendaran av brævinum ávikavist 8 og 14 mánaðir í fongsul.
Avdúkaða nøgdin kundi seljast fyri góðar 200.000 kr. í gøtunum, skrivar Taks víðari.
Vit hava roynt at fingið eina viðmerking frá kanningardeildini hjá løgregluni til hetta málið, men vildi hon ikki úttala seg.


text:
Hjálp okkum at finna Ársins Leiðarar 2018
| Hvør skal fáa heiðurin?
Í fjør – 2017 – varð Edvard Heen kosin Ársins Leiðari innan tað almenna og Johannes Jensen innan tað privata. Edvard Heen var burturstaddur, men við okkum á stórskermi – sí mynd.
Hvør skal fáa heiðurin í ár? Send okkum títt boð uppá, hvør skal gerast Ársins Leiðari 2018 innan tað privata og almenna. Vit takka fyri allar tilnevningar, sum verða viðgjørdar í trúnaði.
Freist: 16. januar 2018
Treytir fyri at gerast Ársins Leiðari
Tað einasta, sum er greitt frammanundan, tá talan er um Ársins Leiðara, er, at viðkomandi skal vera ovasti leiðari ella nevndarforkvinna/-maður á arbeiðsplássinum. Treytirnar annars, um hvar denturin í ár verður lagdur, avger Dómsnevndin. Dómsnevndin telur 3 dómarar. Dómarar sita í 2 ár, ávikavist ein og tveir verða skiftir út hvørt ár.


text:
Írskir munkar sigast hava verið í Føroyum í 400-talinum e.Kr. Leivdir eru funnar í kornvelting í 600-talinum.Tíðliga í 700- talinum noyðast írskir munkar at rýma úr Føroyum undan norskum víkingum. Líkt er til, at undan Svartadeyða mitt í 1300-talinum hava eini 6.000 fólk verið í Føroyum. Svartideyði beindi fyri meginpartinum, og striltið gekk at koma fyri seg aftur av ymsum orsøkum. Sjórænarar – turkar úr Algier og aðrir – drupu og rændu bæði fólk og fæ. Fuglfirðingar hildu vakt í Eingilskahúsi og fjaldu seg uppi á Húsum.
Hvíld í húsaleivdunum
Uppi á Húsum


text:
Saturday, April 19, 2014
Saman og fyri seg sjálvan
Hetta nýggja verkið hjá Banksy, Mobile-lovers í Bristol rakar seymin á høvdið í lýsingini av nútíðar menniskjanum, sum eisini í dýrmætum løtum, sum áttu at lagt upp til hægstu dedikatión, hevur lyndi til at skapa frástøðu til hesa somu løtu. Tað gera vit t.d. við at taka myndir av støðuni, so at vit kunnu posta hana á facebook ella líknandi støð og við at kekka um fartelefonin hevur nakað nýtt at siga tær úti úr heimi og vita hvussu nógv hava dámt tína seinastu støðuuppdatering. Tey gerast alsamt færri við tað, at "dámar"-valutain tykist dýrka - tað er ikki heilt so lætt at fáa "likes", tá meira verður úttrykt enn tikið verður ímóti. Ein donsk kanning vísti fyri kortum, at meginparturin av teimum ungu hava roynt at kekka fartelefonina meðan tey hava samlegu. Tað er ein øgilig trongd og púra absurd at hugsa sær, haldi eg. Men tá eg í áðni noktaði soninum at hyggja at teknifilmi afturvið morgunmatinum, fór hann fullkomiliga í minus, hann tímdi ikki at práta við meg, segði hann, tí Cartoon Network, er nógv stuttligari. Svarið var so mikið lemjandi at hann slapp at hyggja eina løtu, páskaferia og alt. Og nei, eg skal ikki koma for gott í gongd. Skal eg grípa í egnan barm, brúki eg internetið hvønn tann einasta dag frá morgun til myrkurs, og 9 út av 10 netkekkum eru lutfalsliga ógrundaði, eg kekki meyl og FB bara soleiðis hissini. Eg elski internetið, um internetið var til, tá eg var barn og ung, ivist eg ikki í, at eg hevði livað og búð á internetinum. Eri ikki framtíðargranskari, men ivist onga løtu í, at internetið og sosialu miðlarnir eru í ferð við at broyta okkara tilveru heilt grundleggjandi. Tað er jú fantastiskt at kunna hava ein felagsskap á telduni, har tú kanst kaga innar, tá tú vilt, vera passiv ella aktiv júst sum tú hevur hug til og væl at merkja við eini frisuru og útsjónd, sum liggur nokk so langt frá tínari vælgreiddu profilmynd.
Í undirvísingini plagdi eg at vera rættiliga avgjørd bæði viðvíkjandi telefonum og við FB og øðrum teldufjasi, men í summum førum má eg nú ásanna, at hesir miðlar eru vorðnir so nattúrligir partar av tilveruni hjá teimum ungu, at tey ikki kunnu vera teir fyriuttan. Tey hava vant seg til, at teir eru har næstan sum eitt nattúrligt framhald av arm og hond. Eg spurdi ein næming um hann brúkar snildfonina meðan hann etur døgurða saman við familjuni og hví og jú, tað ger hann. Orsøkirnar eru eftir øllum at døma fleiri; digitala samveran er undirhaldandi og lítið krevjandi, og so kann snildfonin eisini brúkast til at sleppa undan hasari awkward kensluni. Eg skilji hann væl, minnist væl tílíkar strævnar løtur við familjudøgurðaborðið, tá mann ikki ordiliga visti hvat mann skuldi siga og tey vaksnu allíkavæl høvdu lyndi til at yvirrula, tí tey dugdu betri at tosa og tí, at avgerðarrætturin nattúrliga lá hjá teimum. Spurningurin er so um mann allíkavæl fekk okkurt burtur úr hesum løtunum, sum tey ungu nú kanska mangla.
Eg veit ikki um tað rættasta hevði verið, sum vit hava umhugsað, at stongt FB o.t. í undirvísingartíð, men eg eri farin at ivast. Í seinastuni havi eg lagt til merkis, at sjálvt um fleiri næmingar hava FB og snapchat tendrað, so brúka tey eisini telduna aktivt sum amboð í undirvísingini, t.d. brúka tey orðabøkurnar hjá Sprotanum, bókmentasøguna í Litteraturens Veje, eins og tey googla eftir øllum møguligum. Í grundini eri eg eisini ímóti sensuri av einum og hvørjum slag, so eg má bara royna at leggja undirvísingina til rættis so at hon er kappingarfør við digitala gangin. Samstundis havi eg ein varhuga av, at tað er umráðandi ikki at kapitulera í mun til gerandisdagin, so at tað ber til at eta saman við teimum awkward løtum, sum máttu staðist av at vera sama uttan mobila avleiðslu.
Posted by Listin at 9:36 AM
Labels: KP


text:
G-line á Revolvermessu
Í august var G-line á Revolvermessu, ið bleiv hildin í Keypmannahavn.
At luttaka á tílíkum messum krevur nógv fyrireikingararbeiði, eitt sera gott arbeiði á sjálvari messuni og eitt líka gott uppfylgingararbeiði. Tað gjørdi G-line eisini, og tað vísti seg at geva góð úrslit, tí bæði fyrrverandi og núverandi kundar bíløgdu vørur. G-line kom eisini í samband við agentar, myndatakarar og aðrar áhugaverdar persónar.
G-line hevði nýggja klædnamerkið EINSTAKT við á messuni. EINSTAKT er nýggja klædnalinjan hjá G-line, hon var sera væl móttikin.
Vinnuframi stuðlaði G-line í sambandi við messuna, og tað eru tey á G-line sera takksom fyri, tí við stuðlinum bar til hjá G-line at luttaka á messuni.
SEINASTU TÍÐINDI
Almennur fundur um hópfígging (Crowdfunding)
Hópfígging er ein skjótt vaksandi fíggingarháttur hjá íverksetarum kring allan heim, men enn er h…
Leiðari í Filmshúsinum
Tina í Dali Wagner hevur 25 ára royndir frá Den Danske Filmskoles Efteruddannelse, har hon hevur…
Lissi á CIFF
Ein av nýggju sniðgevunum í Føroyum, Lissi Bjarnadóttir Andreassen luttók á CIFF 2017, sum bleiv…


text:
Orð: Steen Steensen Blicher
Lag: Oluf Ring
Týtt úr donskum: M.S. Viðstein
1. Í hvørjum nærkast mín burturferð,
og vetur hoyrist á heiði;
sum flytifuglur eg eri her
og heim á øðrum stað eigi.
2. Meg allar dagar tó vardi tað,
tað man ei hjarta mítt tyngja,
tí vil eg fegin mítt glaða lag
á burturferð míni syngja.
3. Kann henda, eg skuldi kvøðið kátt,
og málið treystari verið;
av ódnarstormum á dimmu nátt
so fjaðursærdur eg eri.
4. Eg ivldi spent mínar veingir út
og flogið í Guds náttúru,
men heilt lamsligið er flogið mítt
og innistongdur í búri.
5. Eg vildi fegin í lofti blá’
mær lætt í ljómandi sangi;
men her í visti eg verða má –
ein neyðar skuldbundin fangi.
6. Tað tíðum mær tó til ugga er,
tá mest eg siti og stúri,
sjálvt hjartkipt, syngjandi rødd mín fer
við longsli úr mínum búri.
7. O, vallari, lýð á kvæðið her,
kann henda, tað kann teg frøa;
Gud veit, tað er kanska síðstu ferð,
tú hoyrir lívsfangan kvøða.
8. Tað berst mær fyri, í nátt eg skal
á flog til heimið, mær hóvar;
tí syngja vil eg eitt eymt farvæl,
tað kanska síðstu ferð ljóðar.


text:
Listaleypurin: Operaframførsla í auluni
GANDAFLOYTAN eftir Mozart er heimskendur operaklassikari við stórfingnum tónleiki og hugkveikjandi søgu um kærleika og
moral við nógvum fløkjum um tað góða og tað ónda, eyðnu og óeyðnu. Søgan er ævintýrlig og skemtilig og rúmar eisini stórar
spurningar so sum kærleika, foreldur-barn ósemju, gand, lygnir, moral og
skilnaða.
Næmingarnir
á Frælsinunm og úr 3.d. áHeimara skúla, sum í síðstu løtu sluppu við, fingu í dag høvi at uppliva Gandafloytuna. Og
tað hugtók í stórum! Børnini
vórðu leidd ígjøgnum søguna og sluppu at
hoyra bestu tónleikabrotini úr operuni við
professinellum operasangi.
Framførslan
er eitt tilboð úr Listaleypinum. Listaleypurin sí HER.


text:
HVALUR
Havsins risar. Súgdjór sum anda, og sum halda til í sjónum alla tíðina. Tey geva frá sær eitt fjølbroytt úrval av ljóðum og songum. Gátur fyri granskarar. Hvalur (cetaceans) er felagsheitið fyri hval, delfini og nísu, og tey eru ein hugtakandi hópur. Vit kalla ta vísindaligu skipanina, har tey øll hoyra heima, fyri Cetacea. Til eru tilsamans okkurt um 87 sløg, sum eru býtt sundur í 14 ættir og tveir undirhópar: tannhvalur (Odontoceti) og táknahvalur (Mysticeti).
IKKI FISKUR
Fiskur andar ilt við táknunum og kvalist, um hann er ov leingi uppi á turrum. Hvalur hevur lungu sum menniskju og má undan kavi at anda, ella druknar hann.
Fiskur hevur kalt blóð, meðan hvalur hevur heitt blóð. Hvalur heldur seg heitan, tí hann hevur nógva fiti í kroppinum og eitt tjúkt lag av spiki.
Fiskur hevur lodrættan stert, sum sveiggjar frá síðu til síðu, tá ið hann svimur. Hvalur hevur vatnrætta sveiv, sum sveiggjar upp og niður. Teir hava eisini bein í bøkslum, horni og sveiv, sum líkjast limunum hjá djórum, sum liva á landi. Tað er tí, at teir einaferð vóru landdjór.
© WDC
GRINDAHVALUR ER DELFINUR
Grindahvalur er tannhvalur, sum hoyrir heima í Delphinidae-ættini og er tann næststørsti sjóvardelfinurin. Bóghvítuhvalurin er tann størsti.
Her er tann vísindaliga flokkingin av grindahvalinum:
Ríki: Animalia
Fylki: Chordata
Undirfylki: Vertebrata
Yvirflokkur: Gnathostomata
Flokkur: Mammalia
Hópur: Cetacea
Undirhópur: Odontoceti
Ætt: Delphinidae
Slekt: Globicephala
Hetta merkir í grundini, at grindahvalur fyrst og fremst er djór (Animalia). Teir eru djór við ávísum likamligum eykennum, til dømis mønu (Chordata), ryggi (Vertebrata) og kjálkabeinum (Gnathostomata). Mótvegis fiski er grindahvalur súgdjór (Mammalia). Teir eru havsúgdjór (Cetacea), hava tenn (Odontoceti) og hoyra heima í delfinættini (Delphinidae).
Slagið eitur Globicephala. Navnið stavar frá latínska orðinum globus, sum merkir rund kúla ella knøttur, og grikska orðinum kephale, sum merkir høvd. Tað eru tvey sløg av Globicephala:
1) Lang bøkslaður grindahvalur eitur Globicephala Melas. Melas er tað grikska orðið fyri svart.
2) Stutt bøkslaður grindahvalur eitur Globicephala Macrorhynchus. Macrorhynchus stavar frá grikska orðinum macro, sum merkir at vaksa ella økja um og rhynchus, sum merkir trantur ella nev.
Tann fyrsti, sum í vísindaligum høpi rakti við og skipaði grindahvalin við Orknoyggjarnar, Shetland og Føroyar í 1809, var skotski læknin Thomas Stewart Traill. Hann kallaði hvalin Delphinus Melas. Heitið varð seinni broytt til Globicephala Melas.
Ta enska heitið ‘pilot whale’ kemur av tí, at vit hugsa okkum, at hvør grind hevur ein leiðara ella ‘leiðvísara’, sum leiðir bólkin. Tað er ikki langt burtur frá sannleikanum, tá ið tú hevur í huga, hvussu grind viðhvørt ger landgongd ella verður rikin í grindarakstri.
© Andrew Sutton / eco2
TANNHVALIR
Tað er ógreitt, akkurát hvussu nógv ymisk sløg av tannhvali finnast, og enn verða nýggj sløg funnin. Men á leið 73 sløg eru alt í alt.
Í Odontoceti undirskipanini eru fýra ymisk hvalasløg: náhvalir og hvítfiskur (Monodontidae), avgustar (Physeteridae), dvørga og pygmy avgustar (Kogiidae) og nevhvalir (Ziphiidae) – eins væl og allir delfinir (Delphinidae), áardelfinir (Platanistoidea) og nýsir (Phocoenidae).
Áardelfinir liva í vatni í áum, undantikið La Plata delfinin, sum livir í sjógvi. Øll fimm sløgini av áardelfinum eru í vanda fyri at verða avoydd orsakað av ovfisking og dálking. Sætta slagið, Yangtze áardelfinin, er nýliga avoydd.
Nýsir líkjast smáum delfinum, men eru kortini heilt øðrvísi uppá summar mátar. Hetta eru smæðin djór, sum ferðast í smáum flokkum. Tenninar eru flatar og spakaformaðar og ikki keyluformaðar sum delfintenn. Nýsir eru vanliga minni og tjúkkri, og hornið er meira trýkantað afturímóti delfinhorninum, sum er bogið. Tað finnast sløg av bæði delfinum og nýsum, sum eingi horn hava. Tað er ein merkisverd sjón!
© Lucy Molleson / WDC
TÁKNAHVALIR
Heldur enn tenn hava hesir hvalir táknir, sum síla føðina hjá teimum. Føðin er æti í hópatali, krabbadjór og smáfiskur. Tann stórsti hvalurin, bláhvalurin, etur 4 tons av krilli hvønn dag. Nú høvdu vit hildið, at tann ovurstóra minkingin í hvalatalinum orsakað av hvalaveiðu hevði økt munandi um krillið, men tað vísir seg at vera beint øvugt. Kanna the poop story, so veitst tú, hví so er.
Táknirnar eru úr proteininum keratin, tað sama sum hár og negl hjá fólki er gjørt úr. Ein hvalur hevur umleið 600 lodnar táknir í yvirkjaftinum, sum tryggja, at føðin verður sílað úr vætuni. Hvalir, heldur enn menniskju, fáa ikki drukkið saltvatn.
Sum oftast eru táknahvalir størri enn tannhvalir. Avgustur, sum er tann størsti tannhvalurin, er eitt undantak. Hann er størri enn tann minsti táknahvalurin, sildrekin. Honhvalurin er oftast eitt sindur størri enn hannhvalurin, so løgið tað man ljóða.
Tað finnast 14 ymisk sløg av táknahvali í hesum fýra ættum: slættibøkur (Balaenidae), nebbafiskur (Balaenopteridae), gráhvalur (Eschrichtiidae) og pygmy slættibøkur (Neobalaenidae).
STØRSTI SKAPNINGUR Á JØRÐ
© Andrew Sutton / eco2
Bláhvalir kunnu gerast meira enn hundrað ára gamlir, og hjartað í teimum er so stórt sum ein Volkswagen Beetle. Teir eta 4 tons av krilli um dagin. Ein nýlagdur hvølpur vigar upp í 2.700 kilo, tað er líka nógv sum eitt fullvaksið áarross. Teir fyrstu sjey mánaðirnar í lívinum sýgur hvølpurin umleið 400 litrar av mjólk frá mammu síni hvønn dag.
Bláhvalir ferðast vanliga einsamallir ella tveir og tveir. Um veturin eru flestu teirra í heitum, tropiskum sjógvi, har teir yngla. Tá ið summarið kemur, flyta teir til kaldari polarsjógv at geva føði.
Sangurin hjá bláhvali er djúpur og harður og viðhvørt so lágur, at mannaoyru eru ikki før fyri at hoyra hann. Teir geva ljóð frá sær, sum eru harðari enn hjá nøkrum øðrum skapningi á klótuni, og teir hoyra hvønn annan, um tað so eru 1.000 kilometrar millum teir.
Tíanverri, orsakað av bláhvalaveiðu, sum varð bannað í 1966, er bláhvalurin næstan avoyddur. Í Antarktis, har størsta talið av bláhvalum fanst, minkaði talið niður í 0,15 prosent av upprunatalinum. Í dag verður roknað við, at talið á bláhvalum er einastaðni millum 10.000 og 25.000. Tað er líkt til, at stovnurin er í líðandi vøkstri, so enn er vón fyri hesum stórfingna djóraslagi.
TÝDNINGURIN AV LJÓÐI
Undantikið áardelfinir, sum so at siga eru blindar, hava hvalir góða sjón bæði undir og yvir sjónum. Men hvat nyttar at síggja væl, tá ið einki er í eygsjón?
Vandir við myrkar kringumstøður við lítlum og ongum ljósi hava tannhvalir ment evnini at vita, hvar teir eru, við at gera ekkó. Teir brúka henda máta at staðbinda seg gjøgnum ekkó, eisini nevnt biosonar, til at seta sær kós í sjónum og til at finna føði.
Hvalurin sendir út ljóðbylgjur, ofta lágfrekvent klikk, sum raka á ein lut ella á eitt annað djór og síðani ekkóa aftur til hvalin. Hetta ger hvalin føran fyri at skyna á skapi, leið, fráleika, ferð og bygnaði á tí, hann hevur í skotmála. Ljóðið kemur úr melónini, sum er ein feittkendur innvølur í kúluni. Av tí at hvalir eingi oyru hava uttaná kúluni, fáa teir ljóðið inn aftur gjøgnum feittkendar bygnaðir í teim niðaru kjálkabeinunum.
Táknahvalir eru ikki førir fyri at staðbinda seg gjøgnum ekkó, soleiðis sum tannhvalir gera. Tað er heldur ikki so neyðugt hjá teimum, tí teir eta rætt og slætt við at gapa og lata fisk og krill skola inn. Men ljóð eru ómetaliga týdningarmikil hjá teimum at samskifta við. Teir finna sær maka, felagar og familju, sum eru stødd langt burturi, við at ‘rópa hart’.
Hvalaljóð eru ein blandingur av klikkum, bríkslan, stynjan, rínan og hvínan, og harafturat gera teir slagtónaklangir við sveivinum ella bøkslinum, og soleiðis kunnu teir geva ógvuliga ymisklig boð frá sær. Enn vita vit ikki, hvussu táknahvalir gera síni ljóð, tí teir hava eingi raddbond. Kortini duga teir at gera vakrar sangir, sum bæði eru hugtakandi og falla fólki væl í oyruni.


text:
Putin stillar uppaftur
Forsetaval verður í 2018 og valskeiðið er seks ár.
Russiski forsetin, Vladimir Putin, boðaði í dag frá, at hann fer at stilla uppaftur á forsetavalinum sum verður í 2018. Tað skrivar tíðindastovan Reuters.
Tað merkir at Putin fer eftir enn einum forsetaskeiði sum í Russlandi er 6 ár.
Sambært BBC boðaði Putin frá avgerð síni í eini talu sum hann helt fyri arbeiðarunum á eini bilverksmiðju býnum Nizhny Novgorod í Volga.
Putin sum er 65 ára gamal var forseti frá 2000 til 2008 og aftur síðani 2012. Í tíðini ímillum 2008 og 2012 var hann formliga forsætisráðharri, hóast hann veruliga hevði valdið sum forseti.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Endamál
Endamálið við Jobmatch er at skapa og viðlíkahalda sambandið millum føroyskar fyritøkur og stovnar, útisetar, lesandi føroyingar og nýútbúgvin. Í fjør bleiv málbólkurin víðkaður til eisini at fevna um fólk við royndum á arbeiðsmarknaðinum. Tað vil siga fólk, sum eru í starvi, men eru áhugað at kunna seg um nýggjar starvsmøguleikar. Hetta verður gjørt fyri at tryggja framhaldandi vøkstur og menning av tí føroyska samfelagnum.
Ætlanin er, at hetta millum annað skal gerast við at ‘matcha’ tann tørv, ið fyritøkurnar og stovnar hava, við tann førleika okkara vitunartilfeingi hevur. Hugskotið er tískil at skipa fyri eini starvstevnu, har ið føroyskar fyritøkur og stovnar hava møguleika at marknaðarføra seg yvirfyri hesum.
Somuleiðis er endamálið at skapa áhuga millum útisetar fyri at søkja størv, praktikpláss ella uppgávuevnir til prosjektskriving hjá hesum fyritøkum og stovnum.


text:
Meistaradeild kvinnur: KÍF á finalukós
KÍF hevur nú lagt seg á finalukós. Liðið er seinastu tíðina komið uppeftir á stigatalvuni og liggur nú á øðrum plássi við 18 stigum.
Steypafinaluliðið Dráttur vitjaði í gjár í Kollafirði, og fyri at Dráttur ikki skuldi koma at liggja ov illa fyri í endastríðnum í landskappingini, var kravið ein sigur á KÍF.
Men hetta gekk ikki.
Dráttur koma best frá byrjan og vann fyrsta settið 25-13, men so koppaði á, og KÍF vann næsta settið við somu siffrum.
Aftur stórur munur í triðja setti, sum Dráttur vann 25-14 og so kom eitt javnt sett, sum KÍF vann 25-23.
Í fimta og avgerðandi settinum var tó eingin ivi um hvør var betra liðið í gjár – KÍF vann trygt 15-5 og harvið dystin 3-2.
KÍF liggur nú á øðrum plássi við 18 stigum, og við einum dysti minni enn kappingarneytarnir. Hesin dysturin er ímóti TB.
Mjølnir, sum í ár kom best frá byrjan, er nú á einum 3. plássi, eftir at tær taptu 3-0 ímóti SÍ. Settini endaðu 16-25, 18-25 og 20-25.
Oddaliðið Fleyr spældi ímóti TB og vann dystin 3-1. Settini endaðu 25-18, 25-14, 23-25 og 25-18.
Fleyr liggur trygt á odda við 27 stigum.
Tvey tey fremstu liðini skulu spæla FM-finaluna.


text:
Kvinnurnar argaðu KÍ
B68 er aftur í ár í 1. Deild hjá kvinnum, og samstundis eitt ár eldri enn í fjør, har sera unga B68 liðið einans fekk eitt stig og skoraði tvey mál. Hópurin er eisini mest sum tann sami sum í fjør, tó so, eru Oddny Jacobsen, Durita Nielsen og Dania Olsen komnar aftur til B68 at leika, og síðani er Laila Pætursdóttur eisini komin til B68. Laila hevur drúgvar royndir úr bestu deildini, bæði við Víkingi og KÍ. Poul Helgi Jacobsen er venjari, og Egil Olsen hjálparvenjari.
Kappingin byrjaði seinasta vikuskiftið, har B68 á útivølli tapti 5-0 ímóti EB/Streymur/Skála, í einum dysti, har B68 kvinnur føldu at tær áttu at fingið meiri burturúr. Í dag var so eingin annar enn KÍ á vitjan á Svangaskarði, sum í fjør vann 9-1 og 8-0 á B68 á Svangaskarði.
Men í dag vildi B68 tað annarleiðis, og kvinnurnar stríddust alt hvat tær vóru mentar, men tað gekk tíverri kortini ikki, og KÍ vann 1-0 við máli, sum Malena Josephsen skoraði í 89. minutti. KÍ var tað betra liðið allan dystin, men til tíðir var B68 eisini væl við í dystinum, og B68 kvinnurnar vóru tí eisini sera vónbrotnar, tá bríkslað varð fyri seinastu ferð.
B68 leikar aftur komandi vikuskifti, tá ÍF/Víkingur tekur ímóti.
Dómaraseðilin kann síggjast hjá Faroesoccer við at klikka á slóðina niðanfyri.
http://www.faroesoccer.com/match.php?matchID=17895&pid=67
Koyr á B68


text:
KUNNGERÐ.
Frá Porkeris Kommunu
um broytingar í byggisamtyktini.
Sambært grein 6 í løgtingslóg nr. 13 frá 21. mai 1954 um býarskipanir og byggisamtyktir, seinast
broytt við løgtingslóg nr. 19 frá 18. mars 2013, verður við hesum gjørt kunnugt, at bygdarráðið hevur
samtykt at gera broytingar í býarskipanini og byggisamtyktini fyri Porkeris kommunu.
Partur av matr. nr. 95b og partur av matr. nr. 123b verða broytt frá at vera C øki: Almennir stovnar til
A øki: Bústaðarendamál.
Punkt 0.13 verður yvirskriftin broytt til: Almenn frítíðarøki.
Punkt 4.6 verður yvirskriftin broytt til: Almenn frítíðarøki (merkt F á kortinum):
Undir punkt a kemur ”ítróttarøki” afturat.
Undir punkt b verður ”Minni hús, ið hava tilknýti til” broytt til ”Bygging, ið hevur tilknýti til”
Á kortinum verður F orðað: ALMENN FRÍTÍÐARØKI.
Matr. nr. 244b verður broytt frá D øki: Ídnaðarøki til F øki: Almenn frítíðarøki.
Vestari partur av matr. nr. 113 verður broytt frá B øki: Miðstaðarendamál til F øki: Almenn frítíðarøki.
Undir punkt 4.8 Neyst (merkt H á kortinum) verður punkt b orðað soleiðis: Neyst mugu ikki vera bygd
í meir enn einari hædd við lofti og ikki vera hægri enn 5,5 m til mønuna, mált frá miðal jørðildi - miðal
við húsarhorn, og takhallið skal vera millum 25 gradur og 43 gradur.
Broytingarnar liggja frammi til alment eftirlit á kommunuskrivstovuni frá 28. januar 2016 til og við 18.
februar 2016.
Møgulig mótmæli og broytingaruppskot skulu vera skrivlig og skulu verða bygdarráðnum í hendi í
seinasta lagi 10. mars 2016.
Porkeri, tann 28. januar 2016.
Porkeris Kommuna.
Við Á 8
950 Porkeri
porkeri@porkeri.fo


text:
Tað verður hervið gjørt kunnugt, at almennur býráðsfundur verður hildin hósdagin tann 30. mars 2017 kl. 19.00 í býráðshúsinum við niðanfyri standandi dagskrá:
- Umsókn frá Bústøðum um loyvi til bygging av nýggjum bygningi á matr. nr. 204a í Fuglafirði á Ennivegur 31, har fyrrverandi Luffustova stóð og tilmæli frá teknisku nevndini í málinum.
- Skriv frá Nánd um ískoyti til § 9 í leigusáttmálanum partanna millum um eldrasambýli og dagtilhald og tilmæli frá sosialu nevndini og fíggjarnevndini í málinum.
- Uppskot frá stýrisbólkinum til felags skjal at viðgera í býráðnum viðvíkjandi samstarvi um framhaldsdeildina í Eystur- og Fuglafjarðar kommunum og tilmæli frá mentamálanevndini til býráðið.
Fuglafjørður, tann 24. mars 2017
Fuglafjarðar býráð
Sonni á Horni
borgarstjóri


text:
16. august 1981
9. sunnudag eftir trinitatis
Sanniliga, sanniliga sigi eg tykkum: Fellur ikki hveitikornið til jørðina og doyr, tá er og verður tað einsamalt; men doyr tað, tá ber tað miklan ávøkst.]óhs. 12,24.
Tá ein hesa seinastu tíðina hevur gingið og hugsað um dagin, har hin seinasta gudstænastan skuldi haldast í gomlu kirkju, var tað, líkasum at hetta orðið, eg las, ferð eftir ferð hevur troðkað seg fram, og eg havi hoyrt tað fyri mær bæði á nátt og degi. Fellur ikki hveitikornið i jørðina og doyr! Og ti havi eg valt at víkja frá dagsins teksti og halda meg til tað hesa seinastu løtu í gomlu kirkju.Í tí samanhangi, orðið er sagt, hevur tað eina bestemta meining. Við orðinum hugsar Jesus um sín deyða. Hann hevði jú talað við sínar vinir urn, at hann skuldi gjøgnum pínslu og deyða, men tað er líkasum, at lærusveinarnir eru púra stokkdeyvir fyri talu hansara, tí teirra hugsan, sum kennist á orðunum teir tala, er, at Jesus skal eiga hetta lív saman við teimum og teir við honum, og tað er í hesum lívi, teir kenna og elska, at hann skal gera sín gerning. – Og fáa teir eina 1øtu fatan av, ella kanska bara eina hóming av ti, hann vil siga teimum, opponera teir alt fyri eitt sum t. d. ta Pætur sigur við hann: Náði teg Gud, Harri! Aldri veri tær hetta fyri, – og Jesus so svarar við hesum sterku orðum til Pætur: Vík aftur um meg, Satan! Tú ert mær ein meinbogi, tí at tú gáar ikki eftir Guds søkum, men eftir mannasøkum.Fellur ikki hveitikornið í jørðina og doyr, tá er og verður tað einsamalt, men doyr tað, tá ber tað miklan ávøkst.Her roynir hann so enn einaferð at forklára tað, sum ikki kann forklárast, so tað fatast av mannaviti, at Guds einborni sonur sum eigur ævigt lív í sær, fyri okkara skuld sleppur lívinum og gongur okkara gongd inn í deyðan. Vit skilja ikki hví, men Jesus roynir at forklaára tað við at peika a hveitikornið. Vit kunnu goyma tað, og verja um tað, og tað viI verða tiI sína tið, men tað verður einsamalt og ber onga ávøkst. Men um menniskjað vildi ofra tað og leggja tað í moldina har tað upploysist og ferst, tá hendi undurið, at mitt í undirganginum vaks hitt nýggja fram og bar ávøkst til gleði og gagn fyri mennniskju.Soleiðis blívur Jesu deyði offurið, ið mátti til, fyri at lívið kundi spretta og vaksa fram í hesum heimi, og frelsan við honum røkka
fram til øll menniskju, ið øll kundu sleppa at eiga lut ÍHevði hann valt at spart seg sjálvan, var eingin ávøkstur, og vit vóru enn stødd mitt í deyða og fortapilsi. Men júst tí at hann bleiv hveitikornið, ið doyið, vaks lívið fram og hurðin inn til himmiríkið varð latin upp á víðan vegg fyri syndarum.Tað var læusveinunum svárt, og teir vildu helst sloppið undan langafríggjadegi, men júst í tí, sum elvdi sorgina og tyktist teimum so meiningsleyst, hendi hin undursama og góða, sum teir aldri um ævir skulu blíva liðugir at takka Gudi fyri, – og heldur ikki vit, at lívið vann á deyðanum og øllum tí, sum viI lívinum og gleðini ann.Hveitikornið fall í jørðina og doyði. Tí kunnu vit í dag prísa Gudi fyri, at vit kunnu bera okkara smáu fram til ein doypifunt, at vit kunnu leita fram til eitt altarborð, at vit kunnu falda okkara hendur, at vit kunnu sita undir orðinum og vita, at mitt í øllum hesum stendur okkara upprisni harri og frelsari, og gjøgnum sínar gávur vælsignar hann okkum og gevur okkum av sínum æviga lívi. Og vit kunnu syngja okkara lovsangir og vita, at Guds einglar taka undir og syngja við.Tað hendi, tí at hveitikornið fall í jørðina og doyði. Gjøgnum hitt svára og myrka fyri lærusveinarnar, breyt ljósið sær veg, so teir og vit skulu sleppa at liva í ljósinum av Guds náði.Soleiðis er tað so mangan her í lívinum eisini, at hin sama myndin av sáðkorninum kann nýtast. Hvussu mangan máttu menniskju ikki júst gjøgnum hitt tunga – tað sum kostaði nakað, – fyri at vinna upp mál. Og hvussu mangan upplivdu menniskju ikki, at just gjøgnum tað, ein ikki dugdi at skilja, og sum ein vildi krúpa uttanum, men sum ein kortini bleiv leiddur ígjøgnum, fann ein inn í trygga og fasta grund, og fann eina meining í lívinum.
Hvussu mangan upplivdu menniskju ikki, at júst við at ofra nakað, sum var einum kært og dýrabart, bleiv nakað nýtt skapað, sum gav einum enn størri gleði.Og soleiðis sita vit veruliga við kensluni av, at vit í dag skulu siga farvæl til nakað, ið var okkum so kært, soleiðis sum henda gamla kirkja var tað.Hvussu mangan sótu vit ikki her og kendu, at her var gott at vera, tí at vit høvdu tað nakað sum teir 3 lærusveinarnir á fjallinum, at vit kendu himmalin opnan yvir okkum, og vit kendu, at Gud kom okkum so nær.Ella sum ein kona segði tað: Eg havi so mong góð minnir frá hasi kirkju. Har eru so mong persónlig minnir knýtt at húsinum. Her vóru tit kanska ein dagin borin inn til dópin.Her stóðu tit kanska ein dag konfirmati6n. Og tað var kanska eisini her, tit upplivdu hin dagin, tá tit fylgdust við honum ella henni fram til altarið, fyri at verða bundin saman i hjúnaband. Tað var kanska inn higar vit bóru okkara smáu og lótu tey víga til Jesus í heilagum dópi!
Og soleiðis hava vit – hvør sær so mong minnir frá hesi kirkju, minnir, sum vit vilja verja og varveita sum dýrgripir í sinninum. Og tað er vælsignað, at tann kirkjan sum forfedrarnir reistu, kom at gera ein slíkan gerning í hesi bygd. Og í mong ár hoyrdi Leirvíkin eisini við til sóknina.Men eitt skulu vit hava í huga: at tá fedrarnir reistu hetta húsið, ætlaðu teir ikki at reisa sær sjálvum ein minnisvarða, men teir vistu, at lívsins 1óg er soleiðis, at alt her eldist og forferst. Tað sum
einaferð var hóskandi og gott, rann tíðin frá. Og hin nýggja tíðin kravdi onnur og størri og meira tíðarhóskandi høli. Og mær tykir, at tað er eitt vælsignilsi, at vit kunnu siga um eina kirkju: hon bleiv okkum ov lítil, og har bleiv ov trongt nnanveggja.Fellur ikki hveitikornið í jørðina og doyr, tá er og verður tað einsamalt; men doyr tað, tá ber tað miklan ávøkst.
Vit vita, at tað eru ójavnar meiningar urn hvussu vit skulu loysa okkara kirkjuspurning. Men ein stórur meiriluti í kirkjuráðnum bleiv samdur um at byggja nýggja kirkju á sama stað. – Ikki tí, at vit ikki voru góð við okkara gomlu kirkju, – tað vóru vit – men vit vilja offra hana, tí at vit elska lívið, sum skal koma, og vit vilja fegin eiga eina kirkju, sum kann bjóða tí uppvaksandi slekt eitt gudshus, sum í sínum vakurleika kann vera við til at draga móti Gudi og bjóða teimum eitt kirkjurum við øllum tí, sum tey fegin vildu brúka og fáa signingina ígjøgnum, – heldur enn í sjálvkærleika til okkara egnu kenslur bara at vilja halda fast um hitt gamla.Soleiðis stóð tað fyri okkum, at hetta skuldi vera okkara vegur, og vit hava skilt, at fjøldin í bygdini stendur aftanfyri okkum. Hetta verður ikki sagt fyri at stikla eftir nøkrum menniskja, – vit vita væl,
at tað eru tey, ið ikki hugsa sum vit. Men skulu vit bíða til øl1 eru samd, kemur einki at henda í okkara tíð og heldur ikki í næsta ættarliði, tí soleiðis eru vit menniskju vorðin.Og tað skal vera okkara inniliga bøn, at eingin varandi illstøða skal standast av hesum, men at øl1 vilja rætta hendur út fyri saman at reisa Harranum eitt nýtt gudshús á hesum staði, tá hesir múrar eru tiknir niður.Fellur ikki hveitikornið í jørðina og doyr, tá er og verður tað einsamalt. Men doyr tað, tá ber tað miklan ávøkst.
Vit vilja takka Gudi fyri hvørja løtu hann gav okkum í hesum húsi í árunum, sum fóru, og vit vilja biðja hann um at geva okkum vísdom og offursinni til at byggja Gudi nýtt hús á hesum stað, og at hann má leggja sína signing til.Og tá vit so fara út hiðani frá hesi okkara seinastu gudstænastu íhesi kirkju, tá kenna vit tað svárt, tí tað er altíð svárt at sigafarvæl til nakað, sum var okkum dýrabart, men latið tá orðini umhveitikornið sleppa at minna okkum á meiningina við tí, at tað var fyriat nakað nýtt kundi koma, og so skal tað vera okkara hjartans inniliga bøn, at Gud sjálvur skal skapa ávøkstin okkara børnum og teimum, sumaftaná tey koma, til signingar, og at nýggja húsið má vera við til athjálpa teimum á vegin til lívið, tí tað var hin djúpasta meiningin viðhvørjari kirkju, vit bygdu. Amen.


text:
Danjal av Rana 07.12.2017 (09:55)
Nógvir skúlar standa tómir í dag
Øll undirvísing á Glasi í dag er avlýst, vegnu illveðrið, sum hevur rakt Føroyar í morgun. Miðnáms á Kambsdali hevur eisini avlýst alla skúlagongd.
Skúlin við Streymin, í Miðvági og á Giljanesi, í Vestmanna, í Fuglafirði, á Velbastað og á Argjahamri og á Glyvrum og við Løkin eru stongdir. Allir skúlarnir í Eysturkommunu hava eisini avlýst sína skúlagongd.
Fleiri dagstovnar eru eisini stongdir, tað eru teir í Vága kommunu, í Sunda kommunu, á Velbastað, í Fuglafirði og á Eiði.
Annars hevur ein ensk veðurstova hevur doypt illveðrið Caroline.
In.fo fylgir illveðrinum um landið. Hava tit tips ella myndir, sendið endiliga til post(at)sosialurin.fo ella á Facebook-síðuna hjá in.fo.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fiskimálaráðið hevur 26. januar 2017 lýst eina nýggja grindareglugerð. Tríggjar nýggjar hvalvágir er fyribils góðkendar.
Tær tríggjar fyribilsgóðkendu hvalvágirnar liggja í Norðoyggum, Eysturoynni og í Streymoynni.
Talan er um hesi støð:
Borðoyarvík, millum Flesjar og Hellisenda
Skálabotnur, á Sandinum
Kollafjørður, á Lygnnesi.
hvalvágirnar verða dagførdar í yvirlitinum í heimabeitinum, tá myndirnar eru tøkar.
Grindareglugerðin sæst her: Grindareglugerð
Mynd: fyribils góðkenda hvalvágin Skálabotnum (mynd: heimabeiti.fo)


text:
Gulatinget, Noreg
Gulatinget Millennium Park er sýmbolskur tingstaður, ið læt upp í 2005 í sambandi við hátíðarhald fyri árligu tingsetanini á Gulanum frá um leið 900-1300 e.Kr. Í garðinum eru stórfingin listaverk eftir myndahøggaran Bård Breivik.
Gulating var eitt av elstu og størstu tingum í Noregi, og hildið verður, at Haraldur Hárfagri kongur (872-932) setti tað á stovn. Bøndur komu higar at heilsa upp á kong, umrøða politisk mál, seta lógir í gildi og døma í trætum.
Upprunaliga var tað alting, ein fundarstaður har “allir frælsir og vápnaførir menn” høvdu rætt at vera. Seinni, tá umsitingarliga uppgávan varð víðkað, gjørdist tað løgting ella høvuðsfundarstaður fyri landspartarnar. Hvør landspartur útnevndi umboðsfólk til tingið; ein leistur, ið verður nýttur enn á døgum.
Fyrsti tingstaðurin var helst í bygdini Eivindvík nærhendis einastu miðaldarkirkjuni í Gulanum. Tveir steinkrossar frá sama tíðarskeiði sum kristniboðanin verða hildnir at vísa á tingstaðin. Við síni vík er Eivindvík væl vard og nærhendis eini góðari siglingarleið fram við strondini.
Í søgu Hákun Hákunarsonar kongs verður greitt frá, hvussu hann flutti tingið til Guloyar, ein stað uttan fyri garðin Flolid, har Millenniumstaðurin er nú. Seinni, um leið 1300, varð tað aftur flutt, hesa ferð til Bergens har Gulating lagmannsrett (Løgmannarætturin fyri Gulating) framvegis heldur til
Gulatingslógin (Gulatingslova) er elsta lógasavn í Norðurlondum, sum fólk vita um. Eitt upprunahandrit, nevnt Rantzaubókin, er varðveitt á Kongliga bókasavninum í Keypmannahavn.
Í 930 hevði Úlvljótur Gulatingslógina sum fyrimynd, tá ið hann skipaði Altingið í Íslandi. Seinni, í 1274, tók Magnus Lógbøtari og samskipaði lógirnar fyri tey fýra landspartatingini, Gulating, Frostating, Eidsivating og Borgating, í eitt lógasavn, ið fekk heitið Landslógin. Partar av hesi lóg og tískil eisini Gulatingslógini síggjast aftur í modernaðu stjórnarskipanini hjá Noregi.
Gulatingslógin
Gulatingslógirnar fevnir um 320 greinar, skiftar í 14 høvuðspartar við nøkrum fáum ískoytum, sum ikki eru talmerkt. Lógirnar snúgva seg um átrúnað (kristindóm), sáttmálar (jarðarsølu og –leigu), ognarviðurskifti (ogn), óðalsrættindi, hjúnalagslóg, arvalóg og revsirættarliga verju. Ett serliga týðandi brot snýr seg eisini um leiðang (leiðangur er herferð ella hermaður, men snýr seg í hesum høpi um strandarverju).
Lógirnar byggja á sannroyndir og eru skipaðar soleiðis, at tær lýsa ávísar umstøður og gera síðan av, hvør lóg skal galda í júst slíkum máli. Í mongum førum er óvist, hvørt lógin er ætlað sum ítøkiligt galdandi, ella um hon er nýtt til tess at lýsa eina alment galdandi reglu. Til dømis snýr ein lóg seg um hval, ið er rikin upp á land, og hon staðfestir, at kongur eigur helvtina av øllum hvalum, ið koma á land. Hetta kann vera knýtt at ávísum máli, men kann eisini snúgva seg um rættindi til reka á sjógvi og landi
Lógasavnið fevnir um lógir og løgfrøðiliga siðvenju, ið hevur vunnið hevd eftir langt tíðarbil. Í Gulatingslógunum eru heimildir um ymsar rættarsiðvenjur, - eisini tær lógir, ið Móses fekk á Sinaifjalli. Ensk løgfrøði hevði við Hákuni Góða stóra ávirkan á lógasavnið. Hann vaks upp í Onglandi hjá Athelstan kongi og kom aftur til Noregs og framdi fleiri tingábøtur. Enska ávirkanin sæst á teimum vakurt skrýddu síðunum í Rantzaubókini. Summir av skreytstavunum eru prýddir við grønum blekki, ein litur, sum bara enskir handritahøvundar nýttu í staðin fyri tann bláa og reyða, sum vanligt var fyri handritahøvundar úr Noregi og Svøríki hetta tíðarskeiðið. Gulatingslógin kom eisini at hava avgerandi týdning, tá ið íslendska altingið varð stovnað á Tingvøllum.
Tingstaðir í Sogn og Fjordane
Gulatingslógin nevnir tvey stig av tingum niðan fyri Gulating: fylkesting (fylkisting ella sýsluting) og fjordungsting (eitt fylkisting fevndi um fýra fjórðingsting). Hesi ting vóru fyri allar frælsar menn, tó at vit ikki hava nakrar søguligar heimildir, sum siga nakað um, hvussu tey hava virkað. Smærri tingstaðir røktu aðrar uppgávur t.d. vápnating, manntalsting, kongsting og skipreiðuting (skipreiða er pláss ella bygd, sum hevur skyldu at reiða út/gera út skip). Eftir øllum at døma hevur regluligt várting verið, men tingið kundi eisini verða kallað saman, tá ið onkur hevði orsøk til tess, og var tað við fimm nátta skotbrái. Heystting vita fólk eisini um.
Sannlíkt er, at smærri ting vórðu hildin á sama stað, tó at tey í ávísum førum vórðu hildin har málið hevði tilknýti, t.d. á drápsstaði ella á tí staði, sum var til umrøðu í sambandi við leigusáttmála. Hvar hesir tingstaðir vóru, vita vit í mongum førum framvegis ikki. Í Sogn og Fjordane eru í minsta lagi 40 staðanøvn við navninum ting, og hesi kunnu vera íkomin yvir eitt langt tíðarskeið. Navnið Tingheygur er rættiliga vanligt og bendir á tingstað úti. Frá 1500-1600 vórðu ting hildin inni, og frá hesum tíðarskeiði er ein rúgva av tingstovu-nøvnum.
Reed í Breim í Nordfjord er eitt dømi um tingstað við siðvenju langt aftur. Ein heyggjur er har, ið verður nevndur Tingheygur, og heilt fram til 1800 var tingstova eisini á staðnum. Neystið, ið er nærhendis, varð eisini rópt Tiendebua (Tíggjundarbúðin), tí tað var har, tíggjund varð latin.
HVAT ER NÆRHENDIS?
Eivindvik
Gulatinget Millennium Park (Túsundáragarðurin við Gulating) er einans 2 km frá miðbýnum í Eivindvík. Hiðan ber til at fara við snarferjuni til Bergen. Ella hví ikki gista á hotellinum í býnum (www.eivindvik-fjordhotell.no) og kunna teg um um landspartin? Vitja søguligu kirkjuna í Eivindvík, far og fiska ella rógv kano í Prestesundet. Nógvar ymsar og væl hildnar gøtur eru nær Eivindvík, so ein og hvør, sama hvør førleikin er, kann fara ein túr í hagan.
Gulen Dive Resort
Fremsta kavingarstað í Noregi er við fjarðarmunnan á Sognefjord. Kavingarmiðstøðin hevur skeið á øllum stigum og gevur tær høvi at síggja eitt einastandandi djóralív undir vatnskorpuni, ella tú kanst kava á teimum støðum við flest skipsvrakum í Noregi. (www.gulendykkesenter.no)
FjordKysten
Strandalandslagið í landspartinum Sogn og Fjordane, sum fevnir um Gulen og Sognefjord sunnanfyri og Bremanger í Nordfjord norðanfyri, er ógvusligt við ríkum djóralívi, og eitt satt søguríkidømi bíðar eftir at koma í ljós. Ger oyggjagleiv (island hopping), surfa á aldunum í Norðsjónum ella far ein túr á ocean rafting við ýlandi ferð (www.fjordguiding.com). Far gongutúr niðan í fjøllini ella vel tær ein av mongu sandum okkara og far og fiska ella bint bara púra frið. Sama hvat tú vilt, so munnu vit hava okkurt tær dámar.
Sognefjord
Longsti og djúpasti fjørður í Noregi, Sognefjord, er mitt í norska fjarðalandinum og røkkur 200 km inneftir til tjóðargarðarnar, Jotunheimen og Jostedalsbreen. Tjóðargarðurin Jotunheimen er kendur fyri síni høgu fjøll, jøklar og djúpu vøtn og er væl egnaður til gongutúrar og skíðtúrar. Útivið helmingurin av tjóðargarðinum Jostedalsbreen er huldur av størsta jøkli á europeiska meginlandinum, Jostedalsbreen. Sognefjord er heimstaður fyri serlig søvn, listaskálar, søgulig støð og stavkirkjur – stavkirkjan á Urnes í Luster er á listanum hjá UNESCO fyri varðveitingarverdan arv.
Kvernsteinsparken, Hyllestad (Kvarnarsteinsgarðurin)
Um leið 700 e.Kr. fóru menn so smátt at høgga grót á Hyllestad, og síðan tók hetta dik á seg til eitt undan-ídnaðarligt stig við vørum, sum fóru út um stórar partar av Europa, tá ið víkingatíðin var um at enda. Fleiri av krossunum fram við strondunum, eisini tann við Eivindvík, eru gjørdir úr kvarnarsteinsgróti frá Hyllestad. Gøtur í garðinum vísa tær á leivdirnar frá hesum gamla ídnaði – ben, har steinar vórðu tiknir, síggjast klárt og týðiliga, og nógvastaðni liggja steinar har teir vórðu tiknir upprunaliga.
Skúlabørn á staðnum læra ymiskt um víkingatíðina, og sum liður í eini ætlan, ið hevur til endamáls at bera søguna og kunnleikan um arbeiðið við kvarnarsteinunum víðari við hjálp at virknari luttøku og egnum royndum, eru tey ferðaleiðarar fyri vitjandi. Tá ið túrurin nærkast endanum, fært tú høvi at síggja tey arbeiða og at royna víkingamat, ið eru tilgjørdur yvir eldi. (www.kvernstein.no)
KUNNING TIL VITJANDI
Gulatinget Millennium Site er opið alt árið.
Túrar við ferðaleiðara eru frá Millennium Site og Eivindvik. Vilt tú bíleggja, skalt tú ringja 00 47 57 7820 06 ella telduposta til gulatinget@gulen.kommune.no
Bátur siglir eisini úr Bergen. Far á www.fjordkysten.no at fáa meir at vita
Teldupostur: stiftinga@jensbua.no
Tlf.: 00 47 57 73 90 20
Location
Contact Info
Gulen kommune,
5966 Eivindvik
Tel: 00 47 57782006
Fax: 00 47 57782099
Email: gulatinget@gulen.kommune.no


text:
Heindrikur prinsur fluttur á Fredensborg Slott
Heindrikur prinsur varð fyrrapartin fluttur av Ríkissjúkrahúsinum til Fredensborg Slott, har hann ynskir at vera síðstu tíð sína, upplýsir hovið sambært Ritzau.
Heilsustøðan hjá prinsinum er framvegis álvarsom.
Heindrikur prinsur hevur verið innlagdur á Ríkissjúkrahúsinum síðani 28. januar, eftir at hava verið í Sharm el Sheikh í Egyptalandi síðani 4. januar.
Kongshúsini hava fyrr boðað frá, at prinsurin hevur fingið staðfest ein knykil í vinstra lunga, og at hann skuldi í viðgerð fyri eina lungnasjúku.
Hovið er ikki komið við nakrari nýggjari sjúkufráboðan.
Í september boðaði kongshúsið frá, at Heindrikur prinsur líður av minnissvinni.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Ingolf S. Olsen eigur at umhugsa sína støðu
politikkur28-03-2017 - 17:25 - Jóanis Nielsen
Hóast vit í nevndini í Føroya Fiskimannafelag eru púra samdir í, at nýskipanaruppskotið sum fyriliggur, kemur at hava vanlukkuligar avleiðingar fyri limir okkara,so tykist ikki semja verða um at vit hava ein trupulleika av, at ein av Tjóðveldisumboðunum í Løgtinginum, framsøgumaðurin í fiskivinnumálum, Ingolf S. Olsen, er skrivari í Føroya Fiskimannafelag.
Sjálvur haldi eg at trupulleikin er somikið stórur, At fyrr enn viðgerðin av Fiskivinnunýskipanaruppskotinum er av, átti Ingolf S. Olsen at umhugsa sína støðu. Antin politiskt, ella sum skrivari í Føroya Fiskimannafelag.
Vinarligast
Mortan Berjastein.
Nevndarlimur í Føroya Fiskimannafelag


text:
Bill Justinussen og Sonja J. Jógvansdóttir eru bæði vald á Føroya løgting. Bill er í Miðflokkinum og Sonja er uttanflokka, men stillaði upp fyri Javnaðarflokkin tá løgtingsval var 1. september í 2015.
Bæði hava verið nógv frammi í samband við broytingar í hjúnabandslógini, so samkynd kunnu giftast borgarliga.
Snar hevur spurt tey bæði um, hví málið um broytingar í hjúnabandslógini er so umráðandi fyri tey sum politikarar.
Uppgávur:
1. Hvønn yvirskipaðan politiskan profil hava teir báðir flokkarnir, sum Bill og Sonja eru knýtt at?
2. Samanber sjónarmiðini hjá Bill og Sonju í málinum um broytingar í hjúnabandslógini. Eru frávik? Finnið lyklaorð og kjarnahugtøk, har tey eru grundleggjandi ósamd.
3. Hvørja mynd hevur Bill av skúlaungdómi?
4. Hvørja mynd hevur Sonja av skúlaungdómi?
5. Eru sjónarmiðini undirbygd, so vit kunnu eftirkanna tey?
6. Gevið teimum báðum, Bill og Sonju, eitt stutt aftursvar, sum tit taka upp við fartelefon og vísa í flokkinum. Annar bólkurin gevur Bill eitt aftursvar, og hin bólkurin gevur Sonju eitt aftursvar. Í hvønn mun tit eru samd ella ósamd við Bill og Sonju, gera tit sjálvi av. Umráðandi er bara, at aftursvarið er sannførandi og í innihaldi hongur skilvíst saman sum tala.


text:
Stovnandi Aðalfundur av harmonikufelag í Sandoynni verður á Skarvanesvegi 9, FO-236 Skarvanes, hjá Poul Jákupi Thomsen, leygardagin 7. nov. kl 11:00. Øll eru vælkomin.
Sang- og hugnakvøld verður niðri á Keldu, leygarkvøldið 7. November, kl. 19:00 - 02:00.
LC-Tindur og ungmannafelagið Keldan skipa fyri hugnakvøldi við felagssangi, har vit í veitsluhýri eta, drekka og syngja góðar kendar sangir og dansa.
Kvøldið byrjar við komudrykki og góðari 3 rættari menu:
• 3 rættir: súpan, oksasteik, kaffi og dessert
• Undirhald
• Felagssang við harmonikufeløgunum
• Føroyskur dansur
• Dansur við harmonikufeløgunum
Havnar Harmonikufelag, saman við Sandoyar Sýslu Harmonikufeløg, spæla til felagssangin og til dansin á Keldu, sum verður eftir borðhaldið, frá kl. 23.00 - 02:00
Hetta kvøldið er eisini eitt gott høvi hjá tykkum at halda jólafrokost.
Kostnaður fyri alt hugnakvøldið íroknað dansin er kr. 300,-.
Tilmelding hjá Elisabeth á telefon 211167 og á bensinstøðunum
Tilmeldingarfreistin er mikudagin 3. november
Ungmanafelagið Keldan og LC Tindur.


text:
Stutt um
Útleigan av hølinum hjá Dugna á Hjalla 7a.
Skulu tit skipa fyri einari brúðarveitslu so hava vit sera góð og hugnalig høli til endamálið.
Møguleiki at leiga matstovuna
uttanfyri okkara upplatingartíð. Alt vikuskiftið kr. 6000,-
Eitt hugnaligt og innbjóðandi høli
útbúnaður til 120 fólk (brunaloyvið til 150 fólk)
Atgond til alnótina
Tónleika-annlegg og mikrofonir
Kanón, talvu og lørit
Atgongd til kaffikøk, uppvaksirúm og tænastuútgerð
Vinnukøkur við góðkenning av HFS (1000 kr. eyka fyri brúk av hesum)
Felags wc.
Góðir parkeringsmøguleikar.
Treytir
Leigarin stendur fyri klárgerð og uppseting av hølið, og leigarin skal lata hølið, útgerð og uttandurðaøkið aftur í sama standi. Vanlig gólvvasking er íroknað leiguprísin. Er talan er um grovvasking, ber leigarin útreiðsluna.
Tað verður ikki givið loyvi til at borðreiða sterkan luktandi mat, so sum ræstan fisk og ræst kjøt.
Deil hesa síðu


text:
Vit leggja stóran dent á altíð at veita kundum okkara allarbestu góðsku og sjálvandi til kappingarføran prís. Vit kunnu bjóða loysnir til ein og hvønn tørv.
Vit hava bæði stórar og smáar kundar — frá ítróttafeløgum til barnagarðar og skúlar, ið hava tørv á ítróttaútbúnaði, og vit finna óivað eina loysn ið hóskar til tykkara tørv.
Set teg í samband við okkum og fá eitt óbindandi tilboð
Ring til okkara, á tel. (+45) 32 51 07 00, og fá eitt óbindandi tilboð um júst tína uppgávu — vit svara eisini uttan fyri vanliga arbeiðstíð.
Tú ert eisini vælkomin at senda ein teldupost til trine@laiderz.dk, um tú hevur spurningar ella ynskir meira kunning um okkara ítróttaútbúnað.


text:
Nevndin fyri Føroyingafelagið í Aarhus hevur evstu ábyrgd fyri felagið og fyri Áarstovu. Liminir velja nevndin á hvørjum ári í februar. Limirnir og virksemi hjá liminum eru ein avgerandi og týðandi part í felagnum, tí føroyingafelagið er eitt stórt virksemi, og virksemi hjá nevndini er sjálboðin arbeiði.
Formaður: Meinhardt Jacobsen
Meinhardt er úr Fuglafirði og hevur búð í Aarhus síðani hann sum heilt ungur fór niður at lesa á handilsháskúlanum.
Til dagliga starvast hann sum sjálvstøðugur KT mennari. Meinhardt er ein sannur lívsnjótari, og hansara vitan um mat, whiskey og specialøl er ótrúlig. Harafturat sæst tað, at Meinhardt er rættliga musikalskur, tí annar sonurin hjá honum hava gjørt tónleik til sín yrkisleið.
Næstforkvinna: Tóra Dahl Haraldsen
Tóra er havnakvinna og hevur búð í Danmark síðani hon fór til Keypmannahavnar at lesa fólkaheilsufrøði. Seinni giftist hon við einum aarhusianari og kom, tíbetur, hendavegin yvir fjørðin.
Tóra hevur í nógv ár arbeit hjá Sundhedsstyrelsen, og nýtir nú lívið til fulla.
Tóra ger mat á gastronomiskum høgum støði – serliga fisk – og hon elskar at fara til góðar konsertir saman við manninum hjá sær.
Kasssameistari: Jógvan Pauli Lydersen
Jógvan Pauli er uppvaksin í Skals við Viborg. Hóast hann tosar eitt sindur hálvbrotið, so hoyrist tað væl, at foreldrini eru norðoyingar.
Sum tann yngsti í nevndini mugu vit gera vart við, at tað eru Klakksvíksdaman, Paulina Viðbjørg, og Fugloyingurin, Jógvan Lydersen, sum eiga hann.
Jógvan Pauli lesur økonomi á universitetinum.
Hann elskar at tosa um økonomi, seyð og at dansa føroyskan dans.


text:
Mentan – Klaksvíkar Sjónleikarafelag er eftirbátur !
Til seinasta kommunuval skrivaði eg hesa valgrein um vánaligu umstøðurnar hjá Klaksvíkar Sjónleikarafelag. Eg kann bara staðfesta, at støðan er óbroytt og tað harmar meg almikið. Eg loyvi mær tí at endurnýta 4 ára gomlu greinina:
Í eini kommunu fyri okkum øll, skal verða ein vifta av fjølbroyttum mentanartilboðum. Vit hava longu nógv gott at bjóða til tey ymsu áhugamálini. Ítrótturin hevur hallir og vallir, tónleikurin hevur Dávavirkið, ungdómurin hevur Húsið o.s.fr. Hesi hølisviðurskiftir eru nøktandi og tað er avbera gott.
Eitt felag sum er eftirbátur, tá tað kemur til hølisviðurskiftir er Klaksvíkar Sjónleikarafelag. Felagið hevði fyri umleið 20 árum síðani nøktandi hølisumstøður til virksemið, men síðani tá eru hølisumstøðurnar bara versnaðar og núverandi hølini undir gomlu Brandstøðini eru als ikki hóskandi. Felagið hevur ígjøgnum árini spælt eina ørgrynnu av leikum og til hvønn leik er neyðugt við búnum og útgerð, sum hava fyri neyðini at vera goymd til brúk er fyri tí aftur, men grundað á ráðu kjallararúmini í verandi umstøðum, er vandi fyri at tilfarið forferst og tað er sera harmuligt, tí nógv av tí sum er í goymslunum er ikki til at skaffa aftur.
Seinnu árini hevur felagið havt tilboð um dramaskeið til børn og ung, og er luttøkan av serliga børnum økt á hvørjum ári. At verða sjónleikari er ein dreymur hjá nógvum børnum og ungum, tey koma inn í eina spennandi og øðrvísi verð, tey møta avbjóðingum, sum styrkir um teirra sjávsvirði og fær tey at blóma og gleðast.
Tað er eldsálum í felagnum fyri at takka, at Klaksvíkar Sjónleikarafelag framvegis setir leikir upp og fær mann og konu av húsum, tá framsýningar eru. Men vandi er fyri at eldsálirnar kólna og síðani slókna í ráðu kjallararúmunum og tað hevur okkara siðbundna sjónleikarafelag als ikki uppiborið.
Áhugaleikurin má hava eina rødd í býráðið.
Við valkvøðu
Karl Marius Poulsen


text:
Nú er tað gleðiliga hent, at nevndin fyri Kirkjubømúrin er komin við einum áliti, ið mælir til at funnin verður ein heildarloysn fyri øll fornminnini í Kirkjubø, ikki einans fyri Múrin. Arbeiðið hevur verið leingi ávegis, og kanningar eru gjørdar av Múrinum meðan hann hevur staðið undir veðurverju í nøkur ár.
Einki er at ivast í, at staðið í Kirkjubø lýkur allar treytir til tess at gerast partur av heimsarvasáttmálanum hjá ST. Umráðandi er tí, at tað fyrireikandi arbeiðið, sum krevst at verða gjørt til tess at fáa hetta sett í verk, fer í gongd beinanvegin, og at tað samstundis verða lagdar greiðar rætningslinjur fyri, hvat ið kann verða gjørt í sambandi við varðveitingararbeiðið, og hvat ikki kann verða gjørt.
Nevndin tekur undir við, at ein arkitektakapping verður gjørd, ið fevnir um allan Kirkjubø, Múrin og øll hini fornminnini á staðnum. Sjálvandi eigur spurningurin um endamál og ætlan við staðnum ikki at fastleggjast framman undan einari arkitekta- ella hugskotskapping um Kirkjubø. Altavgerandi er tó at nóg nógv orka (fólk og peningur) verður sett av frá almennari síðu, og at tað almenna beinanvegin ger greiðar leiðreglur fyri mannagongdum frameftir í sambandi við tað, ið skal verða gjørt.


text:
Ferðslufatan barnsins
Børn eru bráðlynt. Tey kunnu gloyma, at tey eru ávegis tvørtur um vegin, um tey varnast okkurt spennandi. Tankar hjá børnum undir skúlaaldur eru ítøkiligir og bundnir at tí, sum hendir her og nú. Børnini hava ilt við at ímynda sær eina støðu, sum tey sjálv ikki eru partur av. Tí megna tey illa at spáa um hendingar ella læra av royndum hjá øðrum.
Barnið upplivir sjálvsøkið
Sjónarringurin hjá barninum er smalri enn hjá vaksnum. Samstundis sær barnið heimin við sær sjálvum í miðdeplinum. Sær barnið ein bil, heldur tað, at bilførarin eisini sær seg.
Barnið hugsar ítøkiliga
Barnið dugir ikki at umseta úrtøkiliga vitan til gerðir. Eisini hevur tað ilt við at brúka royndir frá eini støðu í eini aðrari støðu. Barnið dugir illa at spáa um eina møguliga vandastøðu. Tí er ikki nóg mikið at lesa bøkur um ferðslu ella at greiða frá, hvussu barnið skal bera seg at. Barnið má gera sær egnar royndir í ferðsluni – at byrja við saman við vaksnum.
Barnið brúkar langa tíð
Støddin á barninum ger, at tað ikki hevur eins gott yvirlit og vaksin. Vantandi royndir eru orsøk til, at barnið ikki megnar at greina eina torgreidda støðu. Barnið klárar ikki hava atlit til fleiri ferðandi samstundis. Ofta brúkar barnið langa tíð at taka eina avgerð. Nógvar endurtøkur skulu til, áðrenn barnið hevur neyðugu royndirnar, sum gevur yvirlit í ferðsluni. Tí er neyðugt at venja somu støður aftur og aftur.
Barnið dugir ikki at meta um ferð og frástøðu
Barnið hevur ilt við at meta, hvussu langt burtur bilar eru, og hvussu skjótt teir koyra. Ofta heldur barnið, at bilurin er longri vekk, enn hann er.
Barnið er bráðlynt
Torført er hjá barninum at halda uppmerkseminum – serliga í ferðsluni, har nógv hendir samstundis. Barnið gloymir ferðsluna, um okkurt fangar uppmerksemið. Ferðsluvenjing skal tí fara fram í smáum bitum. Tey vaksnu eiga at hjálpa barninum við at skyna á ymsu viðurskiftunum í ferðsluni og vísa á, hvørjum tað skal ansa eftir.
Barnið ger tað sama sum tey vaksnu
Tíverri eru nógv vaksin vánaligar fyrimyndir í ferðsluni. Barnið hermir eftir teimum vaksnu, tí tað er partur av at vaksa upp. Tí er umráðandi at gáa um, hvørjar vanar tú leggur í barnið við tínum atburði. Minst tí til at nýta hjálm og far tvørtur um vegin, har gongubreyt er.
Barnið misskilir málið
Børn kunnu misskilja orð sum ’ferðsluljós’, ’gongubreyt’ og ’gonguteigur’. Sig heldur ítøkiliga, hvat barnið skal gera. Sig t.d. heldur ”Hygg, um nakar bilur kemur” enn ”Hygg rundan um teg”.


text:
Annita á Fríðriksmørk setur Kristinu Háfoss § 52a fyrispurning um rentustuðul
1. Kann landsstýriskvinnan vísa á nøkur vanlig dømi, hvussu nógvan rentustuðul
sethúsaánarar fáa, frá tí tey keypa, til húsini eru útgoldin? Talan kann t.d vera um dømi,
har núverandi rentustuðul og núverandi sethúsarenta eru brúkt sum grundarlag.
2. Hvat heldur landsstýriskvinnan um hendan miss, sum nøkur av sethúsaánarum okkara eru
í?
3. Er tað í lagi, at tænastumenn, sum eru áløgd at búgva í tænastumannaíbúðum, ikki hava
rætt til rentustuðul av teimum húsum, tey eiga?
Viðmerkingar:
Løgtingslóg um stuðul til rentuútreiðslur av lánum ásetir m.a kravið um, at viðkomandi, sum fær
rentustuðulin, hevur sethúsalán og er búsitandi í sethúsunum.
Í lógini stendur, at rentustuðul verður veittur fyri matrikulnummarið ávíkavist bústaðaeindina, har
viðkomandi verður hildin at búgva. Tað vil sambært grein 2, stk 3 í lógini, siga, at tað er “…tann
bústaður, sum viðkomandi persónliga og fíggjarliga er mest knýttur at (miðdepilin í
lívsáhugamálunum).“
Hetta er skilagott, tá hugsað verður um lógina generelt. Hinvegin eru nøkur í føroyska
samfelagnum, sum ikki sleppa at hava fastan bústað í egnum húsum. Hóast tey óbeinleiðis eru
noydd at eiga egin hús. Talan er t.d. um nakrar av prestum okkara, læknum o.ø. tænastumonnum.
Hesi skulu sambært lóg búgva í tænastumannaíbúðum, sum hoyrir til embætið, men hetta eru
íbúðir, sum hesir somu tænastumenn onki eiga í. Hesir skulu tó rinda leigu fyri almennu
leiguíbúðina; men hava ikki rætt til rentustuðul fyri síni egnu hús – tí tey búgva ikki í teimum..
Ein kann so spyrja um tey, sum við lóg eru kravd at búgva til leigu hjá tí almenna, nýtast at eiga
egin hús. Til hetta er at siga, at eigur ein tænastumaður ikki egin hús, stendur hann á berum, tá ið
hann fer úr starvi sum tænastumaður.
Prestar o.o, sum eru áløgd at búgva í øðrum húsum enn sínum egnu, hava tí nógv tyngri lánsbyrðu
av sethúsum sínum, enn onnur fólk hava. Húsaprísurin er stýrdur av marknaðinum; og rentustuðul,
sum tey flestu hava rætt til, sum keypa sethús, er við í prísásetingini. Her eru umtalaðu
tænastumenn við skerdan lut. Tey mugu kappast um húsakeyp, uttan at hava rætt til rentustuðul,
við fólk, sum hava rætt til stuðulin.
Fyri at fáa eina fatan av, hvussu nógv dýrari hús hjá hesum tænastufólkum eru, ynskir spyrjarin, at
fáa at vita, hvussu nógvan rentustuðul vanligir sethúsaánarar fáa:
Á Løgtingi, 17. juni 2016
Annita á Fríðriksmørk
Annita á Fríðriksmørk setur Kristinu Háfoss § 52a fyrispurning um rentustuðul


text:
Orð og lag: Haldor Lillenas
Týtt: Árni Jacobsen
Upprunaheiti: Jesus will walk with me
Onnur týðing
1. Jesus skal leiða meg trygt gjøgnum lívið,
Jesus skal leiða og vísa mær veg.
Um mangan toka á vegin man koma,
tá hann er við mær, ei óttast skal eg.
Niðurlag: Jesus, hann leiðir meg,
hann vil varða meg,
hann vil leiða meg.
Í sorg sum í gleði,
ja, á hvørjum degi
mín frelsari leiðir meg.
2. Jesus skal leiða meg, tá eg í trongdum
flýggi frá fíggindum, sum freista meg.
Alt tað, mær tørvar, frá honum eg fái,
við dýra blóði hans keyptur varð eg.
3. Jesus skal leiða meg á hvørjum morgni,
og tá ið skýggj boða kvøldinum frá.
Í lív og deyða hann ei skal meg gloyma,
leiðir, til gullgøtum eg standi á.


text:
Wrath of the Righteous
Shamira
Description:
Bio:
Shamira er næstovastin í Midnight Isles og systir Azzah. Hon var einaferð ein celestial, og tað er óvist akkurát hvussu hon fall. Sjálv vil hon vera við, at tað er tí at hon sá “ljósið” og fann útav, hvør Sarenrae í veruleikanum er, hvussu heimurin veruliga hongur saman, og tí fór har, sum hon fær tað hon vil.
Aðrar søgur vilja vera við, at hon helt ov nógv sum seg sjálva, vildi prógva fyri Sarenrae at hon er eins sterk og hon, og tí setti sær fyri at redeema Nocticula – og í teirri tilgongdini heldur fall sjálv.
Undir øllum umstøðum kennir Shamira seg svikna av Sarenrae.


text:
Rætt hevur Landsverk, tá víst verður á stóra tørvin av viðlíkahaldi av almennu bygningunum. Stovnurin hevur leingi gjørt vart við trupulleikan, sum veksur í hvørjum. Nú er støðan sambært Landsverk so álvarsom, at vandi er fyri at almennir bygningar forfara og eru ikki til at bjarga.
Føroya Handverksmeistarafelag fegnast um nýggja átaki Orkutak, sum skal optimera orkunýtsluna í almennu bygningunum, eitt nú við nútímans bjálving og øðrum orkuloysnum. Í vinnuni sær man fram til útboð av hesum arbeiði. Hetta er heilt víst eitt arbeiðsøki, sum føroyska vinnan hevur góðan kunnleika til.
Tá farið verður undir Orkutak sum hetta, hevur tað eina útreiðslusíðu, sum tó verður spard innaftur eftir fáum árum. Á føroyska marknðaðinum eru nógvar góðar orkusparandi loysnir, sum kunnu minka munandi um rakstrar- og orkuútreiðslurnar av almennu bygningunum og óiva verður peningur frígivin til viðlíkahald. Tað er gott.
Skal Landsverk stovna húsavarðafyritøku?
Men tá Landsverk víðari skýtur upp, at miðsavna eina húsavarðatænastu undir Landsverki, hava tey ført góða hugskotið um Orkutak á síðuspor. Hetta er at taka kappingina upp við tær mongu privatu fyritøkurnar, sum longu eru á húsavarða- og viðlíkahaldsmarknaðinum. Heldur eigur Landsverk at skipa viðlíkahald av almennum bygningum í útboð í sokallaðum rammusáttmálum, sum eisini verður mælt til í frágreiðingini um Landsverk frá 5. mai 2015. Í frágreiðingini verður m.a. grundgivið fyri, hví skilagott er at gera rammusáttmálar við vinnufyritøkur. Víst verður á, at “Betri viðlíkahald av landsins bygningum hevði eisini verið við til at stimbra handverkaravinnuna í Føroyum, millum annað smáar fyritøkur, sum eru førar fyri at gera smærri umvælingar og viðlíkahaldsarbeiði. Mett verður, at viðlíkahald av almennum bygningum er ein góður og effektivur háttur at stimbra búskapin og at skapa nýggj arbeiðspláss í Føroyum, eru politisk ynski og vilji til tess”.
Hetta hevði eisini verið í tráð við innkeyps- og útboðspolitikkin hjá tí almenna.
Føroya Handverksmeistarafelag vónar, at tað kemur gongd á orkuátøk, soleiðis sum Landsverk mælir til, tí hetta kemur heilt víst at loysa seg í longdini. Samstundis vil felagið heita á Landsverk um, at bjóða viðlíkahaldið av almennu bygningunum út í rammuavtalum, heldur enn at kappast við privatu fyritøkurnar á økinum.
Magnus Magnussen, formaður
Føroya Handverksmeistarafelag


text:
Í dagsins umfari fingu føroyingarnir 5,5 stig. Janus Skaale, Margar M. Berg, Luitjen A. Apol og Leif R. Fjallheim vunnu síni talv, meðan Helgi D. Ziska, Heiðrikur T. Jacobsen og Suni í Horni Nielsen telvaðu síni talv javnt. Størsta (hálva) skalpin má Suni nokk eiga, tá hann telvaði javnt móti telvara, ið er styrkismettur 557 ratingstig hægri. Úrslitini hjá Luitjen, Janusi og Heiðriki vóru eisini góð, tí mótstøðumenninir vóru eisini væl hægri styrkismettir.
Helgi Dam Ziska (2553) megnaði ikki at vinna á týskaranum Jakob Pfreundt (2392). Týskarin kom betri frá byrjanuni, og hevði fyrimun inn í miðspælið. Tá fekk Helgi javna støðuna út, og tá sama støða endurtók seg tríggjar ferðir í trekk, endaði talvið remis. Um Helgi hevði vunnið talvið, hevði hann ligið á einum deildum 1. plássi, saman við 14 øðrum telvarum. Tó økist stigamunurin til toppin ikki, tí ongin av teimum telvarunum, ið lógu fremstir við hálvum stigið meira enn Helgi, vunnu síni talv. Helgi liggur nú á einum 38. plássi við 4,5 stigum, saman við 25 øðrum telvarum. Í morgin møtir Helgi fyri fyrstu ferð í kappingini einum stórmeistara, indiska GM Kidambi Sundararajan (2422), ið sostatt er hansara sterkasti mótstøðumaður inntil víðari.
Janus Skaale (1765) vann á íslendska Dawid Kolka (1931), meðan Heiðrikur T. Jacobsen (1951) telvaði javnt móti Jon Kristinsson (2166). Janus og Heiðrikur hava næstflest stig av føroyingunum, 3 stig.
23 talv verða víst beinleiðis hvønn dag, og í morgin telvar Helgi á 13. borðið, og sostatt sæst talvið beinleiðis.
Samlaða støðan sæst niðanfyri.
Telvarayvirlit fyri Føroyar
Úrslit frá 6. umfari
Paringar fyri 7. umfar
Myndirnar hevur Eyð Matras tikið.


text:
Mikukvøldið 9. mai verður Open Mic/Open Stage í Perluni. Gestirnir hesa vikuna eru Sámal Jákup…
GENTAN UTTAN SKOMM, OG DRONGURIN SUM IKKI TÍMDI AT GANGA Í SKÚLA. Tveir rebellar hittast…
Ein av best umtóktu tributebólkum í danska kongaríkinum kemur nú til Føroyar at spæla! Talan…
Klædnaskápið er aftur í Perluni tann 08.04.18 Klædnaskápið er ein loppumarknaður fyri øllum okkum sum…
ALTJÓÐA KVINNUDAGURIN 8. MARS KL 16.30 #METOOFØROYAR Í oktobur mánað í fjør byrjaði tað. Túsundtals…
Klædnaskápið er ein loppumarknaður fyri øllum ið dáma og hava áhúgað í vintage og endurnýtslu…
Nú nýggjárið gott og væl er farið aftur um bak, fer Alzheimerfelagið aftur at skipa…
Nú er aftur við at vera tíð til afturvendandi tiltakið hjá Upp Við Hornunum, JÓLAMÁLM!…
29. desembur kunnu vit endiliga bjóða óljóðinum vælkomnum – í Perluni. Noise nøvnini í Føroyum…


text:
Samtyktir gjørdar á bygdarráðsfundi ónsdagin 2. september 2015.
Møtt til henda bygdarráðsfundin vóru: Sveinur Bech, Andreas Berg, Eyðolf Bech, Rannvá Albinus
og Eilin Hovgaard, ið møtti fyri Mikkjal Sørensen, sum er burturstaddur.
Fyrst varð skriv frá Mikkjal Sørensen lisið upp, har hann fráboðar, at hann er burturstaddur í tíðarskeiðinum 2.
september 2015 til 12. september 2015, og at Eilin Hovgaard tekur sæti í hansara stað í bygdarráðnum í hesum
tíðarskeiði. Hetta varð einmælt samtykt av bygdarráðnum.
1.
Samtykt varð at taka av tilboði frá Vágs Timburhandli uppá tilfar áljóðandi 232.168 krónur uttan MVG.
Samtykt varð at taka av tilboði frá SH-Bygg uppá arbeiðsløn áljóðandi 456.980 krónur uttan MVG.
Samtykt varð at taka av tilboði frá H-DYGD uppá vindeygu og annað tilfar áljáðandi 126.250 krónur
við MVG.
2.
Samtykt varð við fyrstu viðgerð at flyta av likvidum í fíggjarætlanini fyri árið 2015 upphædd stóra krónur
250.000 til kontu nr. 140.200 (Tilfar og viðlíkahald).
Porkeris Bygdarráð.


text:
Listamannahúsið á Dalatrøðni/
Frá dreymi til veruleika
Í mong ár hava listafólk droymt um ein listafólkabústað í Havn. Myndahøggarin, grafikarin og stjóri Listasavnsins, Janus Kamban, sáli, hevur gjørt henda dreym til veruleika og hósdagin í síðstu viku var høvi á fyrsta sinni hjá almenninginum at síggja Listamannahúsið á Dalatrøðni.
Tað er nevndin í Listafelagnum, sum stendur fyri húsinum og húsaumvælingini og sum bjóðaði til almenna samkomu í húsunum hjá Janusi Kamban. Síðstu ferð, eg var inni har, át eg døgverða saman við listamanninum, sum ikki er til meira. Eg var ongantíð gerandisgestur í hesum húsunum, men tær ferðirnar, eg vitjaði Janus Kamban hava týdning, tí hann hevði stóran týdning. Hann var livandi listasøga. So fyri meg var tað ein rørandi, men góð hátíðarløta at trína inn í Listamannahúsið á Dalatrøðni.
Røður
Nevndin fyri grunnin, sum altso er tann sama sum nevndin í Listafelagnum hevur brúkt peningin í búnum til at seta húsini í stand soleiðis, at tey nú eru klár at brúka hjá listafólki - hetta í tráð við tað sum Janus ynskti. Formaður Listafelagsins, Hilmar Høgenni legði fyri við at greiða frá hugskotinum hjá Janusi Kamban og at lesa eitt brot úr bókini hjá Gunnari Hoydal um Janus Kam. Síðani tók Julianna Klett, eksekutor fyri búgvið hjá Janusi Kamban og kassameistari í Listafelagnum yvir og greiddi frá ætlanunum fyri húsið, og at virksemið longu er farið í gongd; eitt listafólk flytur inn í næstum. Hon nevndi, at listafólkini ætlandi skulu bera útreiðslurnar av húsinum, sum eru mettar at vera 4.000 krónur um mánaðan. Tó at hetta fyri summi ikki er nøkur stór upphædd, má miðast eftir at fáa onkran annan enn listafólkini at bera kostnaðin. Hetta kundi verið uppløgd iløga hjá Tórshavnar Kommunu. Eisini hugsi eg, at ein legatskipan skal setast á stovn. Men hetta kann jú koma seinni, nú er húsið í hvussu er veruleiki og tað er í sær sjálvum framúr gott.
Listamaðurin Hans Pauli Olsen hevði eina sera áhugaverda røðu, har hann hugleiddi um sítt samband við Janus Kamban og tær mongu løturnar í ljósa atelierinum. Hann greiddi eisini frá listini hjá Janusi Kamban, t.d. standmyndum, sum standa inni í atelierinum, m.a. teirri kendu standmyndini, “Drongur tekur seyð” frá 1980. Arkitekturin var eisini til staðar, Palli Gregoriussen greiddi frá um sítt vinarlag og samstarv við Janus og hvussu hann hevði bygd húsini eftir ynskjum listamansins. Listamannahúsið á Dalatrøðni kann gerast okkum øllum ein stórur fongur, tí tað ríkar um møguleikarnar hjá listafólkunum og tað var tað, sum Janus Kamban ynskti. Hann kendi meir enn onnur til teir trupulleikar, sum listafólk kundu uppliva og skrivar soleiðis í sínum testamenti:
”Føroysk myndlist – og føroysk list yvirhøvur – hevur altíð haft áhuga mín: at sæð hana taka seg fram og mennast, og tað, hóast mangan ring líkindi, hevur verið ein fragd. Vantandi arbeiðsumstøður hjá teimum ungu listamonnunum eru vanlig fyribrigdi. Fyri at lætta um henda tørv er tað ynski mítt, at húsið á Klokkaragøtu 42, ið stendur eftir meg, verður latið listamonnum at arbeiða í. Ungum – og eldri – til í avmarkað tíðarskeið (t.d. 3 mánaðir ella upp til 1 ár) at gera eitt ávíst arbeiði. Somuleiðis standa útlendskum listamanni í boði, um tað kann geva føroyskum listamanni høvi at koma burtur (í býti), annað hvørt eftir avtalu við útlendskan mentanarstovn ella privat. Somuleiðis, um tað lá fyri annars, kundi ein rithøvundur fingið frið og náðir her yviri til eitt ávíst arbeiði”.


text:
Nýt staklag, GOOD LUCK, hjá The Crowberry Band
mentan07-02-2018 - 17:41 - Jóanis Nielsen
9. februar kemur nýggja lagið Good Luck hjá The Crowberry Band. Sangari og sangskrivari í bólkinum, Janus Á Húsagarði, sigur um lagið, ”Hetta er ein brúdleypssongur sum eg gjørdi einum fittum parið ið eru góðir vinir hjá mær, og sum eisini eru limir í The Crowberry Band. Eg var so lukkuligur at sleppa at spæla sangin til brúdleyp teirra.”
The Crowberrry Band er navnið á orkestrinum hjá Janus á Húsagarði sum bleiv stovnað í 2015, og hevur spælt konsertir í spælistøðum og festivalum kring landið. Tónleikurin hevur millum annað íblástur í Írskum fólkatónleiki. The Crowberry band koma út við teirra fyrstu fløgu, sum eisini hevur heiti Good Luck, í fyrstu helvt av 2018. Janus á Húsagarði hevur skrivar allar tekstir og løg. Á Good Luck spæla: sang: Janus á Húsagarði, kór sang: Brenna McCormick Jacobsen, kór sang: Malan Thomsen, piano/harmonium: Finnur Hansen, bass: Johannis av Rógvu Joensen, violin/brache: Angelika Nielsen, cello: Tóri Restorff Jacobsen.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Gongutúrur/Pílagrímsferð til Skorastovu
02.07.2012
Leygardagin 14. juli '12 er ætlanin at fara ein gongutúr/pílagrímsferð frá Vestmanna til Skorastovu og frá Skorastovu oman í Saksunardal og við bussi aftur til Vestmanna.
Vit møta uttanfyri brandstøðina í Miðalsbrekku, í Vestmanna klokkan 08:30. Gingið verður eftir Lættugøtu, út á Háls, norð í Snædal, eftir Slættinum, niðan við Gásavatn og víðari í Skorastovu.
Ferðaleiðari á túrinum er Petur Joensen og aðrir. Við á túrinum eru eisini prestarnir Inga Poulsen Dam og Bergtórur Hjelm Bjarkhamar.
Túrurin er drúgvur, umleið 7-8 tímar, tí vit á túrinum hvíla okkum og prestarnir siga nøkur orð. Eisini syngja vit úr Føroya fólks sangbók og hugleiða um túrin.
Hvør luttakari hevur tað við sjálvur, sum hann ynskir at eta og drekka. Tá vit koma fram til Skorastovu, fáa vit pannukøkur og kaffi og kunnu hvíla okkum og hugleiða í hesum vakra umhvørvi.
Túrurin heimaftur gongur oman í Saksunardal, har bussur stendur fyri okkum.
Tit, sum ynskja at vera við hendan túrin, tekna tykkum við at gjalda 100 kr. í Eik banka á konto 9181- 3770097 í seinasta lagi 12. juli 2012.
Takið Føroya fólks sangbók við.
Minnist til at vera í góðum klæðum og góðum skóm.
Hava tit fleiri spurningar, kunnu tit seta tykkum í samband við Petur Joensen á tlf 724241.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Leygarkvøldið kl 19.30 spældi NSÍ ímóti Undrinum í Gundadalið. Hettar var um somu tíð, sum flest øll sótu og hugdu at Champions League finaluni ímillum Inter og Bayern Munchen. Men tey, sum høvdu leita sær í Gundadal hettar kvøldið, fingu ein sera góðan og undirhaldandi dyst, við nógvum málum. Kanska var tað ikki sami spenningur um hendan dystin, men undirhaldið var í topp.
NSÍ legði bragdliga fyri og løgdu seg á odda longu í 4. minutti, og øktu síðani aftur í 10. minutti til 2-0. Hesi bæði málini skoraði Sonni L Petersen. NSÍ skoraði so 4 mál aftrat, áðrenn farið varð til hálvleiks, so hálvleikstøðan var 6-0 til NSÍ.
Seinni hálvleikur byrjaði eitt sindur rótut, og var ikki so væl spældur at byrja við, kanska NSÍ slappaði eitt sindur av. Men tá ca. 20 minuttir vóru spældir, skoraði Undrið til 6-1. Hetta gjørdi so tað, at NSÍ vaknaði aftur, síðani varð talan um flótandi fótbóltsspæl í heimsklassa, og skoraðu NSÍ 6 mál, og vunnu tískil trygt 12-1.
04. min. 0-1 Sonni L. Petersen
10. min. 0-2 Sonni L. Petersen
15. min. 0-3 Eyðstein Skipanes
20. min. 0-4 Sonni L. Petersen
25. min. 0-5 Karstin Joensen
40. min. 0-6 Helgi L. Petersen
63. min. 1-6 Dánjal M. Jensen
71. min. 1-7 Jónstein Petersen
77. min. 1-8 Sonni L. Petersen
79. min. 1-9 Eddie Mikkelsen
85. min. 1-10 Viggo Johannesen
89. min. 1-11 Eddie Mikkelsen
90. min. 1-12 Eyðstein Skipanes
Teir sum mannaðu liðið hjá NSÌ vóru:
Beinir Højgaard, John Andersen, Viggo Johannesen, Arnfinn Langaard, Eddie Mikkelsen, Helgi L. Petersen, Dánial Hansen, Eyðstein Skipanes, Jónstein Petersen, Karstin Joensen, Sonni L. Petersen, Werner Hentze og Kenneth Johannessen.
NSÍ er nú fremst í bólki D í 3. deild, og hava spælt 5 dystir og hava 15 stig. NSÍ hevur skotið 43 mál í hesum 5 dystunum. Mótstøðuliðini hava bert megnað at skora 5 mál ímóti NSÍ.
Frásøgn: Dánial Hansen